“Пахтакор” хусусий клубга айланди - EFFECT.UZ\n“Пахтакор” хусусий клубга айланди\n. 03:00 | 10.05.2021\n«Пахтакор» энди хусусий клуб эмас. Жамоа яна тўлиқ Тошкент шаҳар ҳокимлиги балансига ўтказилди.\nТошкентнинг «Пахтакор» клубининг 80 фоиз акцияларига эгалик қилган SFI Management Group компанияси акцияларнинг барчасини Тошкент шаҳар ҳокимлигига қайтариб берди. Шу тариқа «Пахтакор»нинг тўлиқ 100 фоиз акцияси ҳокимлик балансида бўлади.\nМанбаларга кўра, йил бошидан буён компания «Пахтакор»га ҳомийлик қилмаган. Жамоа шу пайтгача, жумладан Осиё чемпионлар лигасидаги иштирок учун харажатларни кредит эвазига қоплаган.\nЭслатиб ўтамиз, миллиардер Алишер Усмонов интервьюларидан бирида SFI Management Group Шодиевлар оиласига тегишли компания экани ҳақида маълум қилганди. Клубга Бобур Шодиев раҳбарлик қилиб келган.\nTeglar:Alisher Usmonov, SFI, Бобур Шодиев, Пахтакор\nТоп 5 чемпионатларнинг 35 турида қайт этилган натижалар


Фан ва технологиялар бўйича республика кенгаши тузилди — Review.uz\nФан ва технологиялар бўйича республика кенгаши тўғрисида низом тасдиқланди (27.11.2019 йилдаги 953-сон ВМҚга қаранг).\nЭслатиб ўтамиз, Кенгаш жорий йилнинг июль ойида ташкил этилган. Бу фан, технологиялар ва олий таълимни ривожлантириш билан боғлиқ масалаларни кўриб чиқишда давлат бошқаруви органлари, хўжалик бирлашмалари, ҳокимликлар, илмий ва таълим муассасаларининг ўзаро ҳамкорлигини таъминлайдиган маслаҳат органи ҳисобланади.\nКенгашга Бош вазир раҳбарлик (раис) қилади. Шунингдек, унинг таркибига раиснинг ўринбосари – Президент маслаҳатчиси ва фан ва техника соҳасида давлат мукофотлари масалалари бўйича раиснинг ўринбосари – Фанлар академияси президенти, котиби ва Кенгаш аъзолари (жамоатчилик асосида) киради. Қуйидагилар ишчи органи функциясини амалга оширади:\nФанлар академияси - фан ва техника соҳасида Давлат мукофотига номзодлар учун тавсияларни кўриб чиқиш ва таклифларни тайёрлаш бўйича;\nВазирлар Маҳкамасининг Телекоммуникациялар, IT-технологиялар ва инновацион фаолиятни ривожлантириш, ахборот хавфсизлигини таъминлаш масалалари котибияти - бошқа масалалар бўйича.\nКенгаш йиғилишлари камида 6 ойда 1 марта, зарурат бўлганда навбатдан ташқари йиғилишлари ўтказилади ва аъзоларининг камида ярми иштирок этганда ҳуқуқий ваколатли ҳисобланади. Қарорлар мажлисда қатнашган Кенгаш аъзоларининг кўпчилик овози билан қабул қилинади, овозлар тенг бўлган ҳолларда раиснинг овози ҳал қилувчи овоз ҳисобланади. Қабул қилинган қарорлар баённома билан расмийлаштирилади ва раис томонидан тасдиқланади. Баённомани имзолаш пайтида Кенгаш аъзолари ўзларининг алоҳида фикрини билдириши мумкин. Баённоманинг асл нусхаси ва унинг материаллари Вазирлар Маҳкамасида сақланади.\nФан ва техника соҳасида Давлат мукофоти беришга номзодлар бўйича тавсияномаларни қабул қилиш ва таклифлар тайёрлаш регламенти алоҳида тасдиқланган. Жараён схема бўйича 7 изчил босқичда амалга оширилади. Талабгорлар ишларини кўриб чиқиш танлов асосида амалга оширилади. Улар бўйича олдин давлат мукофоти берилган ёки аввал кўриб чиқилган, бироқ мукофотга тавсия этилмаган ишлар танловда иштирок этмайди. Экспертиза якунларига кўра мукофотга номзодларнинг ишларига қисқача тавсиф берилган номзодлар рўйхати тасдиқланади. Давлат мукофотига номзодлар ҳақидаги таклиф Вазирлар Маҳкамасининг расмий бланкасида Кенгаш раисининг имзоси билан Президентга юборилади.\n10.09.2020 12:22 467\n03.09.2020 10:29 389\n11.09.2020 10:38 326


Темперамент турлари – «Умид» ИДУМИ\nJuma Fevral 24th, 2017 Shanba Fevral 25th, 2017 Мактаб психологига Фикр билдирилмаган\nҲар бир одамни бошқа одамдан ажратиб турадиган шахсий индивидуаллиги, ўзига хослиги мавжуд бўлиб, у вақт ўтган сайин ўзгариб бориши ҳам мумкин. Масалан, феъл-атвор. Феъл-атвор — бу инсоннинг одатлари, теварак-атрофга, ҳаётга, одамларга муносабатини кўрсатувчи психологик хусусиятлар йиғиндисидир. Инсоннинг характери ва ақли ҳақида унинг танлаган дўстлари ва ўқийдиган китобларидан билиб олиш мумкин. Лекин шахсий хусусиятларнинг яна бир кўриниши ҳам борки, уларни ўзгартириб бўлмайди. Бунга темпераментни мисол қилиб кўрсатишимиз мумкин.\nТемперамент — ҳар бир одамнинг ўзига хос асаб тизимига боғлиқ бўлиб, бу одамларнинг ҳаракат тезлиги, юриши, овоз темпи ва баландлигида кўринади. Бундан бир неча асрлар аввал қадимги Грецияда яшаган буюк табиб Гиппократ одамларни тўрт гуруҳга бўлиш мумкин, дея ўз илмий назарияларини ёзиб қолдирган. Кейинчалик бу гуруҳлар қуйидагича номланди:\n1. Меланхоликлар — асаб тизимлари заиф, тезда ранжийдиган, таъсирчан, янги шароитга секин кўникадиган, бир қарорга келишлари ўта мушкул бўлган характер эгаларидир. Кўпинча уларнинг овозлари паст чиқади. Ҳаётда арзимас муваффақиятсизликка учрасалар ҳам тез тушкунликка тушадилар. Шунинг учун бундай пайтда уларни қўллаб-қувватлаш керак.\nМеланхоликлар мақсад сари интилсаларда, бу йўлда учрайдиган тўсиқларни енгишга иродалари етмаслигини, асаблари дош бермаслигини билсалар, мақсадларидан осонликча воз кечишлари мумкин. Кундалик ҳаётда меланхоликлар ҳар нарсага эътиборли ва эҳтиёткор бўлишади. Таваккал қилишни ёқтиришмайди. Улар шунинг учун ҳам камдан-кам ҳолларда хавф-хатарга учрайдилар.\nМеланхоликлар гўзалликка интилувчан, истеъдодли, ижодкор гуруҳ вакилларидир. Кўпгина буюк ёзувчилар, шоирлар, мусиқачиларнинг темпераменти айнан мана шу гуруҳга мансуб бўлган.\n2. Холериклар — меланхоликларга батамом қарама-қаршибўлган темперамент вакилларидир. Улар жуда фаол ҳаёт кечиришга ўрганганлар. Бир ишга қизиқиб кетсалар, охиригача етказмасдан қўймайдилар. Кўпинча уларнинг ҳаракатлари ва сўзларида кескинлик, баъзида эса қўполликни ҳам кўриш мумкин. Улар кутишни ёмон кўрадилар. Холериклар олмасдан — олиб қўядиган, гапирмасдан — бақирадиган, юрмасдан — урадиганлар тоифасига кирадилар. Уларнинг ҳаракатлари фикрларидан олдин юради, шунинг учун ҳам улар бир ишни қилиб қўйиб, кейин фикр юритадилар. Холерикларни вазмин, дейиш нотўғри бўлади. Улар гоҳида хушчақчақ ва дилкаш суҳбатдош, гоҳида эса сержаҳл ва асабий ҳолатда бўладилар. Ана шундай пайтда уларни умуман гап тушунтириб бўлмайдиган даражадаги одам қиёфасида кўришингиз мумкин. Бошқа тарафда эса, холериклар фанларни, билимларни осон ўзлаштирадилар. Улардан яхши, қизиқарли фикрлар чиқади, лекин бу фикрларни ҳаётга тадбиқ қилиш учун уларга сабр-тоқат етишмайди.\n3. Сангвиниклар — холерикларга ўхшаб мустаҳкам асаб тизимига эгалар, лекин уларга нисбатан вазмин ва босиқ темперамент вакилларидирлар. Улар ўз ҳис-ҳаяжонларини (эмоцияларини) жиловлашни ҳам, ортиқча асабийлашмасликни ҳам яхши уддалайдилар. Сангвиникларни янги шароитга тез кўникадиган, одамлар билан дарҳол тил топишиб кетадиган, таваккал қилишни яхши кўрадиган инсонлар дейиш мумкин. Уларнинг нутқлари тез, овозлари баланд бўлади ва шу билан бирга улар мимика ва имо-ишоралар билан гапирадилар.\nСангвиникларнинг дидлари ҳамда қизиқишлари тез-тез ўзгариб туради. Бир иш билан доимий шуғуллансалар, бу ишдан тез зерикадилар ва ўзларига бошқа машғулот топишга ҳаракат қиладилар.\n4. Флегматиклар — хотиржам, оғир, босиқ ва унча-бунчага пинакларини ҳам бузмайдиган темперамент эгаларидир. Улар кўп гапиришдан кўра иш билан шуғулланишни афзал кўрадилар. Уларнинг ҳаракатлари секин, нутқлари равон бўлади. Ҳар қандай муваффақиятсизлик уларнинг асаб тизимларига заррача ҳам таъсир қилмайди. Флегматиклар жуда ёмон шароитларда ҳам узоқ ва тиришқоқлик билан ишлашлари мумкин. Янги шароитларга секин кўникадилар, шунинг учун ўзгаришларни ёмон кўрадилар.\nБу каби темперамент эгаларининг яхши хусусиятларидан бири — кута олишлари ёки кута билишларида намоён бўлади. Узоқ кутиш уларга ҳеч қандай ноқулайликларни ёки асаббузарликларни келтириб чиқармайди. Керак бўлса, улар ўн-йигирма йиллаб кутишлари мумкин.\nmaktab psixologiga, psixologiya, temperament, инсон характери, мактаб психологига, меланхолик, психолог, психология, сангвиник, темперамент, флегматик, характер, характер человека, холерик, школьному психологу\n← Билимлар беллашуви низоми (янги)\n«Адабиётда уруш фожиалари талқини» →


ЎзА - Заъфарон гули олтиндан қиммат\nЗаъфарон гули олтиндан қиммат\n14.06.2018 16:43 Чоп этиш версияси\nДунёда шундай ўсимликлар борки, ўта ноёб ва камёблиги билан ажралиб туради. Заъфарон мана шундай ўсимликлар сирасидан. У хушбўйлиги, таъми ва даволаш хусусияти билан ўсимликлар орасида тенгсиз ҳисобланади.\n"Заъфарон" арабча сўз бўлиб, "сариқ" деган маънони билдиради. Бу ноёб зиравор ўсимликдан қадимда бўёқ тайёрланган. Ҳозирги даврда эса асосан тиббиётда ва ошхонада ишлатилади. Ер юзида йилига 300 тонна заъфарон етиштирилади. Маълумотларга қараганда, шифобахш ўсимликнинг 175 тоннаси Эронда етиштирилиб, унинг 120 тоннаси экспорт қилинади. Бугунги кунда жаҳон бозорида 1 килограмм заъфароннинг нархи 400 доллардан 1000 долларгача баҳоланади. 1 килограмм гули 5000 долларгача сотилади.\nЗаъфароннинг бир қанча ўхшаш турлари бор. Масалан, Озарбойжонда “имеритинский шафран”ни, Мексикада “махсар гуллари”ни, Ҳиндистонда “куркума”ни заъфарон деб сотишади. Бизнинг бозорларимизда ҳам “махсар гуллари”ни заъфарон, деб сотиш ҳолатлари учраб туради. Бу ўсимликлар ҳам заъфарон билан бир оилага мансуб. Аммо хусусияти бошқача.\nЗаъфарон шарқда илгари “қизил олтин” деб номланган. У ўрта асрлардан буён баҳоси ва қадри тушмай келаётган ягона зиравордир. Ўша даврда бир қадоқ (450 грамм) заъфаронни 1 та зотли араб чопқир отига айирбошлаш мумкин бўлган.\nЗаъфарон нима учун қиммат? Биринчидан, уни етиштириш жуда машаққатли иш, иккинчидан, хушбўйлиги, таъми ва даволаш хусусияти билан бу ўсимлик зираворлар орасида тенгсиздир.\nҚишлоқ хўжалик фанлари доктори, профессор Дилором Ёрматованинг айтишича, заъфарон иссиқлик ва ёруғликни севади, у экилган тупроқ сувни яхши ўтказади. Бу ўсимлик биологик хусусиятига кўра, тупроқда нам бўлган пайтларда ўсиб-ривожланади. Ёз келиши билан вегетациясини тўхтатади, экилган жойда намлик миқдори юқори бўлса, илдиз пиёзлари чириб кетади. Шунинг учун ёз пайтлари қуруқ тупроқда яхши сақланади. Унинг бир йилда икки марта гуллаши учун ўзига хос ҳаво ҳарорати зарур. Кузда гуллаши учун ҳавонинг иссиқлиги 12 градус бўлиши ва навларини тўғри танлаш лозим.\nКўп ҳолларда эрта баҳорда яхши гуллайди, бошқа ўсимликлардан фарқи бирданига барг ва гулининг ғунчаларини ҳосил қилишдадир. Бўйи паст бўлиб, 10-12 сантиметрни ташкил этади.\nЗаъфарон бутун организм ҳужайраларини озиқлантиради, терини силлиқ қилади, рангни тиниқлаштиради, хотира ва ақлий фаолиятни яхшилайди, кайфиятни кўтаради. 100 дан ортиқ хасталикларни даволовчи шифобахш хусусиятга эга.\nБу ўсимликнинг салбий жиҳатлари ҳам йўқ эмас. Меъёрдан кўп овқатга қўшилган заъфарон таомни бузишдан ташқари сезги органларини қаттиқ зўриқтиради, энг асосийси, инсон организмининг заҳарланишига ҳам олиб келиши мумкин.\nЎрмон хўжалиги давлат қўмитаси бош мутахассиси Мансурбек Сатимбоевнинг айтишича, бу ўсимлик юртимиз тупроқ-иқлим шароитига тўлиқ мос бўлиб, уни Фарғона водийси, Тошкент, Самарқанд, Қашқадарё, Сурхондарё, Навоий ва Жиззах вилоятларида етиштириш имконияти мавжуд. Бу ўсимликнинг биологияси ва етиштириш агротехникаси пухта ўзлаштирилиб, фермерлар жалб этилса, даромадли соҳага асос солиш мумкин. Зеро, бир гектар плантациядан биринчи йил ўртача 4 килограмм, иккинчи йили 7-8, кейинги йилларда 15-16 килограмм ҳосил олинади.\nЎзбекистонда заъфарон етиштириш ва плантацияларини ташкил этиш фармацевтика, парфюмерия ва озиқ-овқат саноатини маҳаллий хомашё билан таъминлашда муҳим омил бўлиб хизмат қилади. 2017-2019 йилларда ўрмон фонди ерлари ва фермер хўжаликларида доривор ўсимликлар плантацияларини ташкил этиш лойиҳасига кўра, Ўзбекистоннинг 23 туманида 50 гектардан зиёд майдонда заъфарон плантацияларини ташкил этиш, унинг хомашёсидан фармацевтика саноатида фойдаланиш, маҳсулотни экспортга йўналтириш режалаштирилган.


ОПТИМАЛЛАШТИРИШ МАСАЛАСИДА ФЕРМЕР ХЎЖАЛИГИНИНГ КОМПЛЕКС ТАҲЛИЛИ » MAQOLALAR.UZ\nMaqolalar.uz » Iqtisodiyot va boshqaruv » Iqtisodiy tahlil » ОПТИМАЛЛАШТИРИШ МАСАЛАСИДА ФЕРМЕР ХЎЖАЛИГИНИНГ КОМПЛЕКС ТАҲЛИЛИ\nТ.Тургунов, М.Мусамуҳаммедова, А.Нуров\nМамлакатимизда олиб борилаетган иқтисодий ислоҳотлар қишлоқ хўжалигида хўжалик юритишнинг янги шаклларини тақозо этади. Чунки бозор иқтисодиети ноаниқлик ва таваккалчилик элементларига эга бўлиб, уларни ўз вақтида баҳолаш ва хўжалик фаолиятига таъсирини камайтириш учун маълум чора-тадбирларни ишлаб чиқиш лозим. Хорижий мамлакатлар тажрибасини шуни кўрсатадики, фермер хўжаликлари томонидан сотиш бозорларини, рақобатчиларни, бозор муҳити ва унда шаклланган нархларни ўрганмасдан туриб, барқарор хўжалик юритиш мумкин эмас. Чунки, чегара-ланган ресурслар шароитида маҳсулотлар ишлаб чиқариш ва уларни истеъмолчиларга етказиб бериш маълум харажатлар билан боғлиқдир.\nМаълумки, қишлоқ хўжалиги маҳсулотлари мавсумий характерга эга ҳамда сотиш бозори соф рақобатга асосланган. Агар қишлоқ хўжалиги ишлаб чиқариш учун об-ҳаво шароити қулай келса, бозорда қишлоқ хўжалиги маҳсулотлари таклиф ортади, бундан эса маҳсулотларнинг нархи пасайиши мумкин. Фирма томонидан ўтказилган бозор ҳолатини ўрганиш бўйича маркетинг тадқиқотлари натижалари асосида фермер хўжалигининг кучли ва кучсиз томонлари аниқланди. Бу эса хўжалик раҳбарининг келгусида қишлоқ хўжалиги маҳсулотларини бозор талаблари асосида ишлаб чиқариш бўйича оптимал қарор қабул қилиш учун етарли аналитик восита бўлиб хизмат қилади (1-чизма)\n= Й8 ё\nасосий сотиш бозори, маҳсулотга доимий талаб, истиқболнинг мавжудлиги\nИчки бозор SWOT -\nмаҳсулот ишлаб чиқаришни кўпайтириш; маҳаллий хом-аше ва ресурслардан фойдала-ниш; сифатни ошириш; таъминот тизимини такомиллаш\nпотенциал рақобатчилар сонининг ортиши; об-ҳаво билан боғлиқ, хом-аше таъминотчилари билан боғлиқ таваккалчиликлар; ресурслар нархларининг ўсиши\nБошқа хўжаликлар томонидан юқори рақобат; Хом- аше, техника ва еқилғи материалларидаги узилишлар Ишлаб чиқариш харажатларининг юқорилиги; Ишлаб чиқаришнинг мавсумий характери ва бошқалар\n1 -чизма. Хўжалик асосий бозорининг SWOT - таҳлили\nПаркент туманидаги "Бобур" фермер хўжалиги маълумотлари асосида оптималлаш-тириш масалаларини тузиш ва ечиш учун хўжаликни комплекс таҳлил қилиш муҳим аҳа-миятга эгадир. Бунинг учун фермер хўжалиги корхонани таҳлил қилиш фирмаси билан хўжаликни комплекс таҳлил қилиш бўйича шартнома тузади. Фирма қишлоқ хўжалиги маҳсулотларини сотиш бозорини, хўжаликнинг ички ва ташқи имкониятларини баҳолаши ҳамда ушбу маълумотлар асосида ҳозирги вақтдаги реал ҳолатни аниқлаб бериши лозим.\nПаркент туманида қишлоқ хўжалиги маҳсулотларини ишлаб чиқарувчи бир неча фермер, деҳқон хўжаликлари ва шахсий томорқа хўжаликлари мавжуд. Ушбу хўжаликлар ҳам маълум миқдорда қишлоқ хўжалик маҳсулотларини ички бозорга етказиб беради. "Бобур" фермер хўжалиги ички бозордаги нархларга таъсир эта олмайди. Чунки, қишлоқ хўжалиги маҳсулотлари бозори соф рақобатга асосланган. Бундай шароитда бозордаги нархларга ишлаб чиқарувчилар ҳам, истеъмолчилар ҳам таъсир кўрсата олмайди. Шунинг учун бозорда вужудга келган нархларни фермерлар "ўрнатилган" деб қабул қиладилар ва ишлаб чиқарган маҳсулотларини ушбу нархларда сотадилар.\nЛекин, шунга қарамасдан хўжалик "Янгийўл консерва комбинати" очиқ акциядорлик жамияти билан баъзи бир турдаги маҳсулотларни етказиб бериш бўйича олдиндан шартнома тузган. Булар асосан консерва маҳсулотларини ишлаб чиқаришда фойдаланиладиган помидор, бодринг, карам, бақлажон, ошқовоқ ва пиёз маҳсулотларидир. Шартнома шартлари ўз вақтида бажарилса, хўжалик устама фойда олиши мумкин.\nШунингдек, фирма томонидан хўжаликнинг молиявий-иқтисодий ҳолати бўйича хар тамонлама кенгайтирилган иқтисодий таҳлил ўтказади.\nТаҳлил натижалари шуни кўрсатдики, "Бобур" фермер хўжалиги 2010 йилдаги фаолия-ти учун 240 млн. сўм даромад олган. Маҳсулот ишлаб чиқариш, сотиш, етказиб берувчилар билан ҳисоб-китоблар эса, яъни умумий харажатлар 170 млн. сўмни ташкил этган. Бундан келиб чиқадики, фермер хўжаликнинг соф фойдаси 2010 йилда 70 млн. сўмни ташкил этган. Олинган ушбу фойдани хўжаликнинг ўзи исталган йўналишда фойдаланиши мумкин бўлди.\n"Бобур" фермер хўжалигининг ресурсларига келсак, унинг 60 гектар экин майдони мавжуд эди. Аммо 2009 йилда туманда фаолият олиб бораётган "Озод" фермер хўжали-гининг банкротликка учрагани сабабли, ўтказилган тендерда ютиб, ушбу хўжаликка тегишли бўлган 40 гектар ер майдонларини қўшиб олди. Шу билан бирга собиқ фермер хўжалигига тегишли бўлган айрим ресурслар ҳам фермер хўжалигига ўтказилди.\nФермер хўжалиги ўзининг балансида қишлоқ хўжалиги техникаларига эга бўлмаган-лиги сабабли, туман машина-трактор паркидан турли хил қишлоқ хўжалиги машиналари-ни ижарага олиб, фойдаланиб туради. Чунки, ўз балансида қимматбаҳо қишлоқ хўжалиги техникаларига эга бўлиш, хўжаликнинг анча маблағларини сарфланишига олиб келади.\nХулоса қилиб айтганда, юқоридаги комплекс иқтисодий таҳлил маълумотларидан фой-даланиб, фермер хўжалиги бўйича бир нечта оптималлаштириш масалаларининг иқтисодий-математик моделлари тузилди. Шу моделлар асосида масалалар ПЭР стандарт дастури ёрдамида компьютерда ечилиб, натижалар иқтисодий таҳлил қилинди ва фермер хўжалиги учун тегишли қарорлар қабул қилиш имкониятини яратди.\nАннотация. Мақолада сотиш бозори таҳлили бўйича хўжаликнинг ички ва ташқи ишкониятларини баҳоланиши, рақобат таҳлили бўйича эса қишлоқ хўжалиги шаҳсулотлари бозори соф рақобатга асосланганлиги ва бундай шароитда бозордаги нархларга ишлаб чиқарувчилар ҳаш, истеъшолчилар ҳаш таъсир кўрсата олмаслиги, шунингдек, хўжаликнинг молиявий-иқтисодий ҳолати хар томонлама комплекс таҳлил қилиниб, бу маълумотлар асосида оптималлаштириш масалалари ечилганлиги тўғрисида сўз юритилади..\nИ.А. Каримов "Мамлакатимизни модернизация қилиш ва янгилашни изчил давом эттириш - давр талаби". Ишонч газетаси, Т., феврал 2009\nА.Вахобов ва бошқалар. Иқтисодий таҳлил назарияси. Тошкент, ТМИ, 2003.\nЮ.Васильков, Н.Василькова. «Компьютернме технологии вмчислений в математическом моделировании», М., «ФиС», 2003\nКенжабоев О., Рўзиев А. «Иқтисодий-математик усуллар ва моделлаштириш», Тошкент, Молия институти, 2004.\nА.Вахобов, А.Иброхимов, Н.Ишонкулов «Молиявий ва бошкарув таҳлили» Т., 2005\nKalit so'zlar: ишлаб таҳлил ХЎЖАЛИГИНИНГ қишлоқ шароитда ҳолати хўжалиги тўғрисида бундай ҳаш рақобат молиявий баҳоланиши юритилади Аннотация иқтисодий шаҳсулотлари хўжаликнинг олмаслиги бўйича ва асосланганлиги рақобатга нархларга асосида\n14-05-2018, 16:10 450 0\n27-03-2018 Kategoriya: Mexanizatsiya / Texnika Batafsil ko'rish


ЖАРда одамхўр тимсоҳлар ҳужуми авж олмоқда\n20.03.2018 13:35 0 1415\nЖанубий Африка Республикасининг Лимпопо вилояти маъмурияти маҳаллий аҳолининг 76 ёшли кампир тимсоҳлар қурбони бўлишига тинч муносабатда бўлганини маъқуллашди. Бу ҳақда «Lenta.ru» нашри хабар бермоқда.\nМарҳумнинг қолдиқлари икки кунлик қидирувдан кейин Лимпопо дарёсининг ирмоғини тўсиб турган «Нандони» тўғонидаги сув омборида топилди. «Балиқчилар момонинг қолдиқларини тунги соат учларда топишди. Жасадни тимсоҳлар галаси ўртага олган экан», — деган кампирнинг қариндошларидан бири.\nВхембе тумани ҳокими Флоренс Радзилани (Florence Radzilani) марҳумнинг оиласига келиб таъзия изҳор этди. Ташриф чоғида у маҳаллий аҳоли мамлакатнинг бошқа ҳудудларида шунга ўхшаш ҳодисалар содир бўлганидан кейин уюштириладиган намойишлар ва тартибсизликларни бошламагани учун миннатдорлик билдирди.\nЛимпопода Нил тимсоҳлари кенг тарқалган. Улар беш метргача ўсади, жуда тажовузкор бўлиб, каркидон, бегемот, жирафа, буйвол ва шер каби йирик ва қудратли ҳайвонларни ҳам сув тагига тортиб кетишлари мумкин.\nХориж 05/05, 16:11\nЛондон аэропортида ноқонуний олиб ўтилаётган 50 та тимсоҳ топилди


Бунга уларнинг хавфсизлик ёстиқчаларидаги нуқсонлар сабаб бўлди. Гап шундаки, мазкур эҳтиёт қисми йўл транспорти ҳодисаси рўй берганда, нотўғри очилиши ёки ёрилиб кетиши кузатилган. Оқибатда салондагилар хавфсизлигини таъминлаши ўрнига уларга зарар етказиши аниқланган. Ҳозирги кунгача шу каби ҳодисалар туфайли 11 киши ҳалок бўлган.\nЖанубий Африка Республикаси иқтисодиётида жорий йилнинг дастлабки уч ойида жиддий пасайиш ҳолати кузатилган.\nМасалан, биринчи чоракда ялпи ички маҳсулот 1,2 фоиз камайди.\nБундай салбий ҳолат ушбу давлат тараққиётида етакчи ўринлардан бирида турадиган тоғ-кон саноатидаги таназзул боис вужудга келган. Хусусан, мазкур секторда хом ашё қазиб олиш ҳажми январь — март ойларида 18,1 фоиз қисқарди.\nБир моторли самолёт қулаб тушди\nАҚШнинг Арканзас штатида бир моторли самолёт ҳалокатга учради. Оқибатда бир киши қурбон бўлди, яна бири жароҳатланди.\nВоқеа сабаблари ўрганилаяпти.\nМинг от кучига эга\nИталиянинг “Mazzanti Automobili” компанияси томонидан дунёдаги энг кучли енгил автомобиллардан бири тақдим этилди.\n“Millecavalli” номини олган мазкур транспорт воситасига 7,1 литр сиғимга эга 8 цилиндрли қўш турбо мотори ўрнатилган. Унинг қуввати 1000 от кучига, вазни эса 1300 килограммга баробар. У 2,7 сонияда 100 км/соат тезликка чиқа олади. Энг катта тезлиги эса 400 км/соатга тенг.\nСмартфонга уланувчи чўтка\nГолландиянинг “Philips” компанияси томонидан “Bluetooth” модули ўрнатилган ўзига хос тиш чўткаси яратилди.\nШу асосда смартфонга уланувчи мазкур қурилма эгасининг тишлари ва милкларидаги ўзгаришлар ҳақидаги маълумотларни тўғридан-тўғри стоматологга юбориш имкониятига эга. Бу ҳақда “The Verge” манбаси хабар тарқатди.\nМазкур рукндаги бошқа мақолалар: « Ригада юртимиз сайёҳлик салоҳияти намойиш этилди\tЎзбекистон сайёҳлик салоҳиятининг Латвиядаги тақдимоти »


“Ерда” юрса, ҳурмати ошади – Президент туман раҳбарларининг ишини танқид қилди | Qalampir.uz\n“Ерда” юрса, ҳурмати ошади – Президент туман раҳбарларининг ишини танқид қилди\nЖамият\t05 Февраль 12:52 4109\nХабарингиз бор, бугун, 5 февраль куни Фарғона шаҳрида халқ депутатлари вилоят кенгашининг навбатдан ташқари сессияси бўлиб ўтмоқда. Сессияда Ўзбекистон Республикаси Президенти Шавкат Мирзиёев иштирок этмоқда.\nСеесия йиғилишида Шавкат Мирзиёев фаоллар олдида нутқ сўзлаб, вилоятга келишдан мақсадини айтиб ўтди.\n“Бу ерга келишдан олдин кўп-кўп таҳлил қилдик. Келиб-кетиш осон. Лекин 4 миллионлик вилоят аҳолисига нима манфаат бўлади, деган савол кўндаланг турибди. Шунинг учун бир ойдан бери тайёргарлик кўряпмиз. Кеча туманларда юриб, одамлар билан гаплашдим. Фарғонанинг эртаси нима бўлади, деб кечасиям ўйлаб чиқдим. Коронавирус касаллиги ёнимизда юргандек, иқтисодий хавф-хатар ҳам ёнимизда юрибди. Дунёдаги инқироз ҳамма давлатларга таъсир қилди. Бозор топиш - азоб бўлиб кетди. Шунинг учун янги “ўсиш нуқталари”ни шакллантириб, имкониятларни тўлиқ ишга солишимиз керак”, деди Шавкат Мирзиёев.\n“Агар раҳбар оддий, самимий бўлиб, “ерда” юриб, халқнинг дардини билиб, оғирини енгил қилса, унинг ҳурмати ошади. Фақат столда ўтириб, машинада юриш билан обрў ошиб қолмайди. Менинг энг катта ташвишим - қуйи поғонадаги, туман миқёсидаги раҳбарлар ўзига масъулият олмаяпти. Бор имкониятдан тўғри фойдаланиб, фаоллар бирлашиб, кўп масалаларни туман, маҳалланинг ўзида ҳал қилса бўлади. Ҳоким ҳаловатга интилмаслиги керак, ўзини ишга бағишлаши керак”, дейди Президент.\nАввалроқ, йиғилишда хизмат вазифасини етарли даражада бажармагани учун Қува, Ўзбекистон ва Ёзёвон тумани ҳокимлари ҳамда айрим сектор раҳбарлари лавозимидан озод этилгани ҳақида хабар берган эдик.\n14 Май 17:53 47796\n15 Май 11:46 27472\n14 Май 12:54 22591\n13 Май 18:39 21916\n13 Май 08:41 21360


12 апрел 2021, Тошкент вақти: 11:38\nТоштурма, 2018 йил, январь.\nТошкентда "Тоштурма" номи билан машҳур муваққат ҳибсда сақлаш муассасаси маҳбуслари Тошкент вилоят, Зангиота туманида қурилаётган янги муваққат сақлаш ҳибсхонасига кўчирилмоқда.\nОзодлик мобиль мухбирининг тилга олинган муассаса нозирларига таяниб хабар беришича, Тоштурмада ҳозирда 20 га яқин қамоқхона нозирлари қолган, маҳбуслар учун озиқ-овқат, кийим-кечак қабул қилиш тўхтатилган.\n“Бугун маҳсубларни йигирмата-йигирмата қилиб, воронокда (маҳбусларни ташувчи автомобиль - таҳр.) Зангиотадаги қамоқхонага таший бошлашди. Передача бериш бир ҳафтага кечиктирилди,“ деди қамоқхона нозирлари билан суҳбатлашган Озодлик мобиль мухбири.\nЎзбекистони Ички ишлар вазирлиги Жазони ижро этиш бош бошқармасининг ўзини таништирмаган мулозими Тоштурманинг кўчирилишига оид изоҳ бермади.\nТоштурма маъмурияти эълони\n"2018 йил 15 январь кунидан 20 январь кунига қадар муассасада профилактик ишлар олиб борилаётганлиги туфайли, махсус контингентларга учрашувлар бериш ва озиқ-овқат маҳсулотарини топшириш вақтинча тўхтатилишини маълум қиламиз," дейилади Тоштурма маъмуриятининг эълонида.\nТоштурмада маҳбусларни сақлашга мўлжалланган тўртта корпус бўлиб, уларда охирги пайтларда, қамоқхона нозирларининг айтишича, охирги пайтларда икки ярим минг маҳбус сақланган.\nЗангиотадаги янги тергов изолятори осмондан қараганда саккиз қиррали юлдуз шаклини эслатадиган шаклда лойиҳалаштирилган ва ҳибсхоналарнинг халқаро талабларига мос МДҲ давлатлари орасида ягона қамоқхона мажмуаси экани айтилади.\nТошкент вилояти Зангиота туманида қурилган янги қамоқхона\n"Янги тергов изоляторида саккизта корпус мавжуд ва барча камераларги янги жиҳозлар ўрнатилган, - деди қамоқхона нозири билан гаплашган Озодлик мобиль мухбири. - Ипподром яқинида жойлашган янги изолятор ичига темир йўл ўрнатилган. Бундан буён ҳукм олган маҳкумларни янги изолятордан тўғридан-тўғри қамохоналарга элтиш имкони бўлади."\n2015 йил июль ойида Женевада БМТ Инсон ҳуқуқлари кенгашининг Ўзбекистондаги вазиятга бағишлаган йиғинида иштирок этган ўзбек делегацияси Зангиотада халқаро талабларга жавоб берадиган тергов изолятори қурилаётганини эълон қилганди.\nЙиғинда иштирок этган Ўзбекистон Жазони ижро этиш Бош бошқармаси вакили қамоқхонинг 8 қиррали юлдуз шаклида жойлашган блоклар кўринишида қурилиши камераларга ҳар томондан ёруғлик тушишини таъминлайди, деб урғулаганди.\nЗангиотадаги тергов изолятори 9 та блокдан иборат, аммо ҳозирча бу муассасанинг қанча маҳбусга мўлжаллангани ҳақида маълумот йўқ.\nОзодлик охирги ойларда Тоштурма атрофи қаровсиз ҳолга келгани ҳақида видео лавҳа тайёрлаган эди.\nЎзбекистон қамоқхоналари, жумладан, вақтинча сақлаш изоляторлари ҳам халқаро ҳисоботларда ноинсоний муомала, тутқунларга қийноқ қўллаш ҳолатлари кўплиги билан кўп марта тилга олинган.\n2015 йил декабрь ойи охирида молиялаштириш билан боғлиқ муаммолар боис янги тергов изоляторини фойдаланишга топшириш муддати номаълум вақтга ортга сурилган эди.\nИчки ишлар вазирлигига кўра, янги қамоқхонани ишга тушириш дастлаб 2015 йилнинг кузига режалаштирилган бўлган.\nЎзбекистонда жами 52 та жазони ижро этиш муассасаси бор.\nБулар орасида энг катта ва шароити энг оғир қамоқхоналардан бири Зангиота қамоқхонасига кўчирилган Тоштурма ҳисобланарди.\nТоштурма Марказий Осиёдаги ғишт ва тошдан қурилган энг эски ҳибсхона бўлиб, Россия Марказий Осиёни истило этганидан йигирма йил ўтиб, 1891 йилда барпо этилган.\nТошкентнинг Наманган кўчасида жойлашган ҳибсхона Чор Россияси генерал-губернаторининг буйруғи билан тўрт ойда қуриб ишга туширилган.\nТез орада тошдан қурилган қамоқхона "Тоштурма" номини олди.


Ўзбек сенатори демократиядан гап очди\nОлий Мажлис Сенати ташқи ишлар қўмитаси раиси Содиқ Сафоев/\nЎзбекистон демократизация жараёни туфайлигина иқтисодий тараққиётни кафолатлаши мумкин. Тошкентда 1 декбарь куни ўтган Press Club: Elections.uz-2016 брифингида Олий Мажлис Сенати ташқи ишлар қўмитаси раиси Содиқ Сафоев мана шундай фикр билдирди.\n“Агар сиёсий матрица ўрнидан силжимаса, биз иқтисодий кўтарилишга эриша олмаймиз. Хусусий тадбиркорликни қўллаб-қувватловчи қонунлар қабул қилинмаса, инсон ҳуқуқлари, тадбиркорлар ҳуқуқлари кафолатланмаса, сармоядорлар учун қулай муҳит яратилмаса иқтисодий ўсиш бўлмайди. Яъни, демократизация бўлмаса, иқтисодий тараққиёт ҳам йўқ”, - деди Сафоев.\nУнга кўра, “сиёсий модернизациялаш ҳокимиятни барқарор бўлиштириш, ҳокимиятнинг уч бутоғи ўртасида қарама-қаршиликларга посанги бўлувчи системани яратишдан бошланади. Бусиз замонавий жамият ҳақида гапириб бўлмайди”.


Бош прокуратура пиёз можароси буйича жавобгарликка тортилган бозоркумлар ишини изохлади – КУН УЗ\nГлавная / Сиёсат / Бош прокуратура пиёз можароси буйича жавобгарликка тортилган бозоркумлар ишини изохлади\nБош прокуратура пиёз можароси буйича жавобгарликка тортилган бозоркумлар ишини изохлади\n05.09.2018\tСиёсат Comments Off on Бош прокуратура пиёз можароси буйича жавобгарликка тортилган бозоркумлар ишини изохлади 215 Показы\nЮнусобод дехкон бозори” рахбарлари О.Мустаев ва Б.Юсупов томонидан – тахминан 800 млн. сум, шунингдек, “Тошкент озик-овкат захира” давлат унитар корхонаси директори Р.Расулов томонидан – 3,9 млрд. сум микдорида етказилган зарар микдори коплангани инобатга олиниб, уларга нисбатан озодликдан махрум этиш билан боглик булмаган эхтиёт чораси кулланилди. Иш буйича тергов давом этяпти.\nБош прокуратура томонидан Тошкент шахридаги Савдо, хизмат курсатиш сохаси ва халк истеъмол моллари ишлаб чикариш департаменти ва «Бек тупи савдо комплекси», «Чорсу буюм савдо комплекси», «Чилонзор буюм савдо мажмуаси», «Урикзор савдо комплекси» бозорлари, «Эски Жува дехкон бозори», «Юнусобод дехкон бозори» дехкон бозорлари ва «Сергели автотранспорт ва эхтиёт кисмлари бозори» мансабдор шахсларига нисбатан жиноий иш тергов килинмокда.\nБош прокуратура матбуот хизматига кура, иктисодиёт асосларига карши катор жиноятлар содир этган 7та бозор рахбарларига нисбатан жиноий иш очилган. Хусусан:\n– сифатсиз товарларни сотиб олиш ва уларни йук килишга йул куйиш билан давлатга 27,7 млрд. сум микдорида зарар етказилиши;\n– бозорлар худудида пуллик хизматлар курсатилишидан тушган 3 млрд. сумдан ортик маблагни инкассация килмаслик йули билан узлаштириш;\n– кайд этилмаган ва ноконуний курилмалар (омборлар ва енгил конструкциялар) фаолиятидан тушган 2 млрд. сумдан зиёд маблагни узлаштириш;\n– савдо нукталари фаолиятидан олинган ижара туловларини топширмаслик йули билан 1 млрд. сумдан ортик давлат маблагларини угирлаш;\n– савдо нукталарини реализация килишда тадбиркорлардан 2 мингдан 5 минг АКШ долларигача микдорда ноконуний пул мукофотларини олиш.\nУшбу холатлар буйича Савдо ва бозорлар департаментининг мансабдор шахсларига Жиноят кодексининг 167-моддаси 3-кисми «а» банди билан (Узлаштириш ёки растрата йули билан талон-торож килиш: а) жуда куп микдорда; б) ута хавфли рецидивист томонидан; в) уюшган гурух томонидан ёки унинг манфаатларини кузлаб; г) компьютер техникаси воситаларидан фойдаланиб содир этилган булса, — энг кам ойлик иш хакининг уч юз бараваридан олти юз бараваригача микдорда жарима ёки уч йилгача ахлок тузатиш ишлари ёхуд беш йилдан ун йилгача озодликдан махрум килиш билан жазоланади) айблов куйилди ва уларга нисбатан камокка олиш тарзидаги эхтиёт чораси кулланилди.\nПред. Корея Мехнат вазирлиги делегацияси Самаркандга келади\nСледующая Вазирлар Махкамаси пахта терими учун туланадиган хак микдорларини эълон килди\nУзбекистон Республикаси президенти Шавкат Мирзиёев 29 май куни Тошкент вилояти Зангиота туманида барпо этилаётган куп …


Хорижий валютани миллий сўмга айирбошлаш бўйича қулайлик яратилди. » Зарафшон шаҳри ҳокимлиги расмий веб-сайти\nАСОСИЙ » ЯНГИЛИКЛАР » Хорижий валютани миллий сўмга айирбошлаш бўйича қулайлик яратилди.\n8-09-2017, 15:01 admin 1 154 0\nЎзбекистон Республикаси Президентининг 2017 йил 2 сентябрдаги «Валюта сиёсатини либераллаштириш бўйича биринчи галдаги чора-тадбирлар тўғрисида»ги ПФ-5177-сонли Фармонига мувофиқ Зарафшон шаҳридаги “Ўзмиллийбанк” Зарафшон филиали, АТ “Асака банк” Зарафшон филиали, АТИБ “Ипотека банк” Зарафшон филиалларида 2017 йил 5 сентябрдан бошлаб қонуний тарзда хорижий валютани миллий валютага айирбошлаш йўлга қўйилди.\nЭндиликда аҳолидан хорижий валютани миллий валютага айирбошлаш бўйича энг кам иш хақининг 500,0 бараваригача бўлган суммада хеч қандай хужжат талаб этилмайди. Бунинг учун мижозлар шаҳардаги тижорат банкларининг конверсион бўлимларига мурожаат этишлари лозим.\nМижозлар талабига кўра миллий валютада айирбошлаш 50 000,0, 10 000,0 ва жуда кам миқдорда 5 000,0 талик купюраларда амалга оширилади. Валюта курсини Республика Марказий банки хамма банклар учун бир хил белгилайди. Огоҳ бўлинг эндиликда хорижий валютани сиртдан қора бозорда алмаштириш: сотиш ва сотиб олиш учун хам жиноий жавобгарлик белгиланган.\nЮридик шахслар жорий халқаро операциялар бўйича хорижий валютани тижорат банкларидан чекланмаган миқдорда харид қилишлари мумкин. Жисмоний шахслар ҳам тижорат банкларининг конверсион бўлимларида хорижий валютани эркин сотиш ва харид қилишлари мумкин. Бунда ўрнатилган қоидага кўра, сотиб олинган валюта маблағлари халқаро тўлов карталарига ўтказиб берилади ва ундан хорижда ҳеч қандай чекловларсиз фойдаланиш мумкин бўлади.\nМулкчилик шаклидан қатъи назар, экспорт билан шуғулланувчиларнинг хорижий валютадан тушумини мажбурий сотиш талаби эса бекор қилинади.\nШаҳар Иқтисодиёт ва ҳудудларни комплекс\nривожлантириш бўлими бошлиғи М.Джураев\nНиҳоят конвертация очилмоқда: Қандай ҳолатда банклар аҳоли қўлига нақд доллар беради?\n7-09-2017, 18:45 Иқтисод\nЭкспортни юксалтириш муҳокама қилинди\n28-03-2017, 20:01 Иқтисод


Эфеслик Буқрот (Гераклит) (м.а. 535-475) | www.ziyouz.uz\nБош саҳифа ҲикматномаМумтоз файласуфлар ҳикматиЭфеслик Буқрот (Гераклит) (м.а. 535-475)\nЭфеслик Буқрот (Гераклит) (м.а. 535-475)\nЮнон донишманди Буқрот Кичик Осиёдаги Эфес шаҳрида туғилди. У подшоҳ хонадонига мансуб бўлиб, акасининг фойдасига шоҳлик мартабасидан воз кечган.\nУ «космос» сўзини биринчи бўлиб қўллаган юнон файласуфи эди. («Космос» сўзи «тартиб» деган маънони англатади. Бу сўз дастлаб давлат тизими ва ҳатто аёлларни «тартиб»га келтирувчи пардоз-андоз анжомларига нисбатан ҳам қўлланилган. «Косметика» сўзи шундан келиб чиққан).\nБуқрот жанжалкашлиги туфайли ватандошлари билан чиқишмаган. У тарки дунё қилиб, умрининг охирини тоғу тошларда ўтказган. Бизгача унинг «Табиат ҳақида»ги достонидан 130 та парча етиб келган.\nҲамма нарса ўткинчи ва ўзгарувчандир. Буқротнинг бу фикрида Питтакнинг: «Яхши инсон бўлиш мушкулдир», деган ақидаси ўз ифодасини топган. Олимларнинг айтишича: «Ҳамма нарса ўткинчи ва ўзгарувчан» иборасида асосий урғу «ҳамма нарса» сўзига берилиши лозим. Зеро «ўткинчи» сўзи ҳамма нарсага, бутун борлиққа хос сифатдир. Буқрот ўзининг бу фикри орқали: «Борлиқ ҳаракатсиз ва сокин эмас, аксинча, у ўзининг бўлакларга ажралиши билан бир бутунликни ташкил этади ва ўзгарувчанлиги билан доимийдир», қабилидаги фикрни илгари сурмоқчи бўлган, деб тахмин қиладилар.\nБаъзи манбаларга кўра, Буқрот бу иборани «Ҳамма нарса илгарилама ҳаракат қилади» тарзида ифода этган экан.\nДонишмандлик, — дейди Буқрот, — ҳақиқатни сўзламоқ ва табиатга қулоқ тутиб, унга бўйсунмоқликдан иборатдир.\nЎзини англаш ва фикрлаш ҳамма одамларга хосдир.\nҒазаб билан курашиш мушкул: унинг истаклари учун ҳаётинг қурбон бўлади. Лаззат билан курашиш эса ундан ҳам қийин.\nТабиат яшаришни севади.\nКўз қулоққа нисбатан ишончлироқ гувоҳдир.\nТоки биз тирик эканмиз, руҳимиз ўликдир. Ўлганимиздан кейин улар тирилади.\nАгар сўқир кишидан «кўриш нима?» деб сўраганларида у, «сўқирлик» деб жавоб қайтарган бўларди.\nФалсафа билан шуғулланувчилар кўп нарсалардан яхши хабардор бўлишлари керак.\nБуқрот доимо: «Ташрифда ўрин алмашиш, ўзгаришда доимийлик, янгиланишда бир хиллик, пайдо бўлишда меъёр, иккига бўлинишда бирлик, ўткинчиликда мангулик зоҳирдир», — дея таъкидлаган.\nОлтин товарларга, товарлар олтинга алмаштирилганидек, ҳамма нарса оловга, олов эса ҳамма нарсага алмаштирилади.\nм.а. V асрнинг иккинчи ярмида яшаб ўтган юнон файласуфи Кратил шундай деганди:\n«Буқрот айтганидек, оқаётган сувга икки марта эмас, ҳатто бир марта ҳам шўнғиб бўлмайди. Чунки нима ҳақда гапирмайлик, биз тугал фикр айтиб улгурмасимиздан узлуксиз ўткинчилик қонунига бўйсунувчи ҳар қандай воқеликнинг моҳияти ўзгариб кетади».\n← Аввалги Аввалги Мелисс (м.а. V аср)\nКейинги → Кейинги: Парменид (м.а. 540-?)


Сафарга кетиш ва сафардан қайтишда бажариладиган 9 амал\n- июль. 26, 2019\nСафарда ишлатиладиган зарур буюмларни тайёрлаш.\nОиша розияллоҳу анҳо: “Расулуллоҳ соллаллоҳу алайҳи васаллам сафарда ҳам, ҳазарда ҳам беш нарсани олиб юрардилар. Улар: тароқ, сурмадон, ойна, мисвок ва узун дастали илгак”, деганлар (Имом Байҳақий ривояти).\nСафарга тонгда йўлга чиқиш.\nСохр ибн Вадоъа Ғомидий розияллоҳу анҳудан ривоят қилинади. “Расулуллоҳ соллаллоҳу алайҳи васаллам: “Аллоҳим, умматимнинг тонгига барака бергин”, деб дуо қилардилар” (Имом Термизий ривояти).\nСохр розияллоҳу анҳу савдогар бўлганлар ва савдоларини доимо тонгда жўнатар эдилар. У зот бой, давлатманд бўлганлар.\nСолиҳ кишиларнинг насиҳат ва дуосини олиш.\nАбу Ҳурайра розияллоҳу анҳудан ривоят қилинади: “Сафар қилмоқчи бўлган бир киши Набий соллаллоҳу алайҳи васалламнинг ҳузурларига келиб: “Ё Расулуллоҳ, менга насиҳат қилинг”, деди.\nУ зот: “Аллоҳга тақво қилишингни ва ҳар бир тепаликка кўтарилганингда такбир (Аллоҳу акбар) айтишингни буюраман” дедилар. У орқасига бурилаётган эди “Аллоҳим, ерни унга яқин ва сафарини осон қилгин”, деб дуо қилдилар (Имом Муслим ривояти).\nХайрлашаётганда ҳам дуо қилиш.\nҚузъа ибн Яҳё Басрий айтадилар: «Ибн Умар розияллоҳу анҳу менга: Кел, сен билан худди Расулуллоҳ соллаллоҳу алайҳи васаллам мен билан хайрлашганларидек хайрлашаман: “Динингни, омонатингни ва амалинг хотимасини Аллоҳга топширдим”, дедилар» (Имом Абу Довуд ривояти).\nУловга минаётганда дуо ўқиш.\nИбн Умар розияллоҳу анҳумодан ривоят қилинади: “Набий соллаллоҳу алайҳи васаллам сафарга чиқаётганда туяларига минсалар уч марта такбир айтиб, сўнгра: “Бизга буни бўй сундирган Зот покдир. Биз бунга қодир эмас эдик. Албатта, Роббимизга қайтгувчиларданмиз. Аллоҳим, ушбу сафаримизда яхшиликни, тақвони ва Ўзинг рози бўладиган амални сўраймиз. Аллоҳим, бу сафаримизни бизга енгил қилиб, узоқлигини яқин қилгин. Аллоҳим, сафардаги йўлдош ҳам, хонадонда қолувчи ўринбосар ҳам Ўзингдирсан. Аллоҳим, Сендан сафар қийинчиликлари ва қайғулари, аҳлда ва молда ёмон оқибатлардан паноҳ сўрайман”, дер эдилар (Имом Муслим ривояти).\nСафар давомида кўпроқ дуо қилиш.\nМусофирнинг дуоси мустажобдир. Абу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Уч кишининг дуоси шубҳасиз ижобатдир. Улар мазлумнинг дуоси, мусофирнинг дуоси ва ота-онанинг фарзанди ҳаққига қилган дуосидир”, дедилар (Имом Термизий ривояти).\nБир кишини ишларни бошқариб турувчи қилиб тайинлаш.\nАбу Саид Худрий розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Агар уч киши сафарга чиқадиган бўлса, улардан бир амир бўлсин”, деганлар (Имом Абу Довуд ривояти).\nИмом Нававий раҳматуллоҳи алайҳ: “Мусофирлар жамоада ўзларига энг зийрак, энг афзал кишини йўлбошчи қилиб тайинлашлари мустаҳабдир”, деган.\nТакбир, тасбеҳ айтиш.\nЖобир розияллоҳу анҳу айтадилар: “Биз Набий соллаллоҳу алайҳи васаллам билан биргаликда сафарга чиқардик. Агар тепаликка кўтарилсак такбир (Аллоҳу акбар) айтардик. Тушганда эса (Субҳаналлоҳ) тасбеҳ айтардик” (Имом Аҳмад ривояти).\nСафарда мақсад ҳосил бўлгач, тезда уйга қайтиш.\nАбу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Сафар азоб-уқубатнинг бир кўринишидир. Сизлардан бирингиз сафарга чиқса, таоми, ичимлиги ва уйқусидан тўла бахра ололмайди. Агар сизлардан бирингизнинг (сафарда) истаги ҳосил бўлса, бас, у оила-аҳлига шошилсин”, дедилар (Имом Бухорий ривояти).\nMore in this category: « Ҳажнинг нозик сирлари\t"Отам қози, мен ҳам қози бўламан..." »


Би-би-си меҳмони - таниқли рассом Канат Ибрагимов билан суҳбат - BBC News O'zbek\nБи-би-си меҳмони - таниқли рассом Канат Ибрагимов билан суҳбат\n5 январ 2015\nКанат Ибрагимов ўзини эркин ижодкор деб атайди.\nАйримлар эса уни радикал рассом деб ҳисоблашади.\nКанат Ибрагимов Қозоқ ҳукуматининг Жанаўзен зўравонликларига боғлиқ сиёсатини мамлакат ичкарисида ошкора танқид қилиб чиққан икки зиёлидан бири бўлган.\nУ Қозоқ банки БТАнинг «Алем Арт» жамғармасидан ҳомийлик маблағини қайтариб бериш талабига норозилик сифатида «эротик протест» уюштирган, омма қаршисида ўзининг калта иштонини ечиб, «пулга муҳтож банк уни сотиб маблағини ўзига олсин», деб айтган.\nКанат Ибрагимов 2014 йил бошида Қозоғистонни тарк этишга мажбур бўлганини айтади.\n2014 йил сентябрида Варшава шаҳрида бўлиб ўтган Оврўпода Хавфсизлик ва Ҳамкорлик ташкилотининг анжумани доирасида «Замонавий Ўзбекистоннинг портрет галереяси» ташкил этилди, бу портретлар мустабидлар ва қурбонлар суратлари деб номланди.\nПортретлар муаллифи Канат Ибрагимов шу тарзда қўшни Ўзбекистондаги сиёсий таъқиблар қурбонларини қўллаб-қувватлашга қарор қилган.\nБи-би-си меҳмони Канат Ибрагимов билан суҳбат\nБи-би-си: Канат оға, сизни аксар ўзбекистонликлар Ўзбекистон сиёсий раҳбарлари ва сиёсий маҳкумларининг портретларини чизганингиздан кейин кўпроқ танишди. Сиз қандай қилиб Ўзбек сиёсий тутқунлари портретларини чизишга қарор қилдингиз?\nКанат Ибрагимов: Авваламбор, мен рассомман. Ва мен фақат Ўзбек сиёсий маҳкумларининг портретларини чизмайман, мен бизнинг постсовет мамлакатларимиз, айниқса, Марказий Осиё мамлакатларимиздаги сиёсий жараёнлар билан боғлиқ барча долзарб мавзуларда ижод қиламан. Мен рассом сифатида ҳар қандай ўткир, долзарб муаммоларни юрак-юрагимдан ҳис қиламан ва мен рассом сифатида бу муаммоларга бефарқ қараб ўтиришни ҳазм қилолмайман. Мен қандайдир абстракт фил суяги минорасини чизишдан кўра қизғин воқеаларнинг ичида, марказида бўлишни афзал кўраман. Албатта, бир маърифатли инсон сифатида мен ўзимизнинг мамлакатларимиз - Ўзбекистон, Қирғизистон ва Қозоғистондаги ҳодисаларни мунтазам кузатиб бораман. Бегуноҳ инсонлар ўлимига сабаб бўлган Андижон ҳодисалари, бизнинг Қозоғистонимиздаги Жанаўзен ҳодисаларидан хабардор бўлиб юрагим қонга тўлди. Табиийки, бундай ҳодисаларга мен бефарқ қараб туролмайман, хотиржам бўла олмайман. Қачонки, эркин демократик жамиятнинг илк куртаклари шафқатсизлик билан пайҳон этилаётганини кўрсам, қатағон қилинаётганининг гувоҳи бўлсам, мустабидлар эркинликни, эркин ижодни бўғаётганларини кўриб туриб жим тура олмайман. Шунинг учун Ўзбек сиёсий тутқунлари ҳамда Марказий Осиёнинг жирканч диктаторлари мавзуси мендек рассом инсон учун бир топилма. Шунинг учун мен бундан кейин ҳам бундай долзарб мавзуларга қўл уравераман. Озодлик ва демократия учун курашаётган инсонларни қўллаб-қуватлаш - менинг фуқаролик бурчим, гуманист рассомнинг бурчи.\nМоҳира Ортиқова: Сиз қозоғистонлик экансиз. Ватанингиздан чиқиб кетишга мажбур бўлган экансиз. Нима учун Ўзбек диктатурасига қарши курашаяпсиз?\nКанат Ибрагимов: Чунки ҳам Назарбоев ва ҳам Ислом Каримов ва ҳам собиқ Шўро колониялари вайроналари ўрнида пайдо бўлган бошқа Марказий Осиё мустабидлари ўзларидан бир хил бадбўй ҳид таратмоқдалар. Уларнинг ҳаммалари ўз халқларини айни усуллар билан бўғмоқдалар. Марказий Осиёнинг бу диктатуралари, қўланса ҳидли, қароқчи режимлари халқларимизни ўрта асрларнинг қаърига улоқтирмоқдалар. Сиз яхши биласиз, Марказий Осиёмиз бир замонлар дунёга тамаддунлар бешиги, тафаккур бешиги бўлиб хизмат қилган. Насимий, Фаробий, Низомий ва Улуғбекдек мутафаккирларни бизнинг халқларимиз етиштириб берган эдилар. Бундан ташқари, коммунистик инқилоблар бошланган йилларда ўша режимларга қарши ўз озодлиги, ўз халқининг ҳуррияти учун курашган инсонлар бизнинг халқларимиз ичидан чиққан эдилар. Қозоғистонда, Ўзбекистонда қаршилик ҳаракатлари юзага келган. Уларга "босмачилар" деб тамға қўйишган. Ўшанда бошланган курашлар ҳали ҳам ниҳоясига етгани йўқ. Қозоғистон, Ўзбекистонни эркин, мустақил мамлакатлар бўлдилар, дейиш хато. Биз ҳозир ҳокимият тепасига тасодифан келиб қолган таъқибкорларнинг, ўғриларнинг ҳукмронлигини кўриб турибмиз. Улар ҳокимиятда қолиш учун, ана шу йўлдаги мақсадларига эришиш учун ҳеч қандай усулдан ҳазар қилмайдилар. Шунинг учун улар ўз халқларини ўлдирмоқдалар ва бундан кейин ҳам ўлдирадилар. Шунинг учун ташқи босқинчилик сиёсатини юритаётган ва бутун дунёда терроризмни қўллаб-қувватлаётган Путин Россиясида бўлаётган сўнгги ҳодисалар бизнинг мамлакатларимиз учун бир ўрнак. Шунинг учун мен бу ҳодисалардан четда туролмайман. Қозоғистондаги вазият эса бевосита менинг ўзимнинг ҳаётимга таъсир қилди. Мен камера дегани нима, изолятор дегани нима, адолатсиз маҳкама ва орқангдан тинимсиз айғоқчи кузатиши нима эканлигини ўз танамда синаб кўрдим, ўз бошимдан ўтказдим.\nБи-би-си: Ҳар бир портретни чизишда нега айнан мана шундай ёндашув билан ёндашиш тўғри деган фикрга келдингиз?\nКанат Ибрагимов: Шуни айтишим керакки, мен ҳам социалистик реализмнинг 10 йиллик мактабини ўтаганман. Биз ҳаммамиз яхши эслаймиз, собиқ Шўро республикаларида коммунистлар доҳийси Ленинни, компартия раҳбари Брежнев портретини чизишда реализмга асосланилар эди. Бу нарса яхшими ёки ёмонми, билмадим, лекин собиқ Шўро мамлакатларида портретни яхши чизишади. Ғарбдаги ҳозирги замонавий рассомларда бу нарса кам, улар видео арт, бошқа ғоясини ифода қилиш усулларига ўтиб кетишди. Шунинг учун ҳам ўзининг касбини яхши биладиган инсонларга қўлланадиган жумлани менга ҳам қўллаш мумкин: қўлим келишиб қолган портрет чизишга. Портретлар ҳар хил характердаги портретлар бўлди. Мен ўзбекистонлик сиёсий тутқунларнинг портретларини чизишдан олдин уларнинг фотосуратларини Интернетдан изладим. Айрим сиёсий маҳкумларнинг фотосуратлари Интернетда умуман йўқ. Айримлариники тиниқ эмас, сифатсиз фотосуратлар эди. Шу сабабли портрет чизаётганимда сиёсий тутқун образини ниҳоясига етказиш учун ўзимдан нимадир қўшишимга тўғри келди. Мен Ўзбекистонда репрессияларга учраётган инсонлар, айримлари қийноқлар қурбонига айланиб ҳаётдан кўз юмган инсонларнинг фоторасмларига қараб, уларнинг образига кўз ташлаб, ҳар бири ортида улкан-улкан инсоний қайғу, кулфатни кўрдим, фожеани кўрдим. Бу ғам-аламни уларнинг кўзларидан кўриш мумкин эди. Улар азоб-уқубат тортган жафокашлар. Шундай бўлса ҳам улар руҳан синмаганлар. Мен бу ерда диний характерни ҳам кўрдим. Чунки у ўз эътиқодига эга инсон. У ўз ҳатти-ҳаракатлари, амалларининг адолатли эканига ишончи комил. У оддий ота ёки она эмас, у курашаётган инсон, у фуқаро. Ўзининг ҳуқуқлари учун курашаётган инсон эса фуқаро. Айнан мана шундай инсонлар, фуқаролар давлатнинг танячи ҳисобланади, айнан мана шундай инсонлар адолат учун ўз мулкидан, ҳатто ўз ҳаётидан воз кечишга тайёр бўладилар. Аммо бундай одамлар кўп эмас. Бундай инсонларнинг сони ҳар бир халқда бармоқ билан санарли. Биз эса бундай инсонларни қадрлашимиз лозим. Ва мен ўз портретларим билан, энг авввало, уларнинг образини етказиб беришга, уларнинг ҳис-туйғуларини, ифодаларини етказиб беришга ҳаракат қилдим. Албаттаки, 20 йиллик ижодий тажрибага эга инсон сифатида мен оврўполик, америкалик кўзга кўринган рассом ва ижодкорларнинг ижоди билан яхши танишман. Мен Оврўпо графикаси тарихини жуда яхши биламан. Бу портретларни чизишда жўн реализм билан ҳам чегараланиб қолганим йўқ. Компютер графикаси, фотошопни ишга солганман. Лекин суратлар асосан қўлда чизилган портретлардир.\nРашидов Ашраф: Мен ва бошқалар ушбу суратдан қандай фойда кўради? Сизни ҳам суратингизни шундай қилиб чизишганда сизга ёқармиди? Ва бу расм билан нима демоқчисиз?\nКанат Ибрагимов: Мана қаранг! Шу кунларда биз Париждаги фожеали ҳодисаларнинг гувоҳи бўлиб турибмиз. Таҳририят ходимларини террорчилар отиб ўлдирдилар. Бу ҳодиса шоирнинг қалами, рассомнинг мўйқалами мафкуравий урушда қурол эканлигининг фожеали бир тасдиғидир. Террорчилар рассомни, ёзувчини, шоирни ўзларининг душмани деб билдилар. Улар Калашников автомати билан рассомнинг қалами бир хил қийматга, тенг кучга эга, деган фикрдалар. Мен эса бунга ўзимнинг фикримни қўшган бўлардим: рассом ва шоирнинг қўлидаги қурол анча кучли қуролдир. Бу қурол ўқдек инсон танасини шикастлаб қолмайди. Бу қурол инсон қалбларини ўзгартиради, инсон онгини ўзгартиради. Отилган бир ўққа солиштирганда кўпроқ таъсир кучига эга бўлади. Бекорга коммунистлар кинематографияга, ёзувчилар уюшмаси ва рассомлар уюшмасига катта эътибор қаратмаганлар. Коммунистлар маданият ва санъат мафкуранинг платформаси эканини яхши тушунганлар. Маданият ва санъат инсонларнинг онгида ортга қайтариб бўлмас ўзгариш ясаши мумкинлигини англаганлар. Ва бу ижодкорларни ўзларининг қаттиқ назоратлари остига олганлар. Париждаги сатирик таҳририятга сўнгги ҳужум ижоднинг диктаторлар, террорчилар ва адолатсиз инсонлар учун нақадар хавфли эканининг бир далилидир. Албатта, ҳеч қачон рассомга ўқ отмаслик керак, шоирни ўлдирмаслик керак. Сиз диктаторларни карикатура қилманг, бу билан сиз уларнинг иззат-нафсига тегаяпсиз, деган гапга мен қандай жавоб беришим керак? Мен нима ҳам қила олардим? Бу менинг ишим, вазифам. Бу менинг нуқтаи назарим. Мен бошқача қарай олмайман. Агар сиз мени ҳажв қилмоқчи бўлсангиз, масхара қилмоқчи бўлсангиз, марҳамат. Менинг қаршилигим йўқ. Фақат ижодкорга ўқ отманг! Баҳс борми, келишилмаётган муаммо борми, келинг уларни кенг омаа муҳокамасига олиб чиқайлик. Муҳокама ва мунозара йўли билан ўртадаги келишмовчиликни ҳал қилишнинг йўлларини излайлик. Афсуски, рассомлар инсонларга ўқ отмайди, аксинча диктаторлар рассомларга ўқ отадилар. Мен учун давлат амалдори танқид қилиш тақиқланган "муқаддас сигир" эмас. Давлат амалдори халқ сайлаган, айнан халқнинг манфаатига хизмат қилсин, деб тайинлаб қўйган хизматкор. Наҳотки, оддий бир фикрни тушуниб олиш шунчалар қийин бўлса: амалдор, бошлиқ ва ҳатто президент - нормал демократик жамиятда оддий бир хизматчи. Халқнинг, жамиятнинг хизматкори. У жамият томонидан маълум муддатга ваколат бериб қўйилган менеджер. Ўша амалдор халқнинг хизматидаги одам. Бизда эса оддий одамлар бошлиқнинг, президентнинг қулидек кўрилади, амалдорга бош эгилиб қуллуқ қилинади. Бизнинг онгимизни ўзгартирадиган фурсат етиб келди: Ўзбекистон ёки Қозоғистондаги ҳар қандай инсон, ҳар қандай эътиқоддаги, ҳар қандай ёшдаги инсон билан Каримовнинг, Назарбоевнинг ҳуқуқлари тенг, кўп эмас. Фақат битта фарқи бор: давлатнинг ҳар қандай амалдори ўша оддий фуқарога хизмат қилиши шарт, аксинча эмас. Шунинг учун биз оддий фуқаролар уларни сайлаймиз, шунинг учун ўз маблағимиздан давлатга солиқ тўлаймиз. Биздаги ҳурматли деб айтиладиган диктаторларимиз Каримов ва Назарбоев бугунга келиб кимларга айландилар? Конституциялардан келиб чиқиладиган бўлса, уларни шартли президентлар, деб аташ керак. Уларнинг нафслари шунчалар ҳакалак отдики, мамлакатининг ресурсларини тўхтовсиз ўмариш эвазига мультимиллионерларга айландилар. Ҳокимият тепасида қолиш йўлида ҳеч нарсадан қайтмайдиган мустабидларга айландилар ва қўллари қонга ботди. Ахир улар бугун мамлакатларини қолоқ замонларга қайтараётган, репрессиялар қилаётган ёввойи диктаторлар-ку. Сиз бизнинг раҳбарларимизни, давлат рамзларимизни ҳақорат қилаяпсиз, деб айтишнинг ўзи мамлакатларимизда бўлаётган ҳақиқий ҳодисаларга нисбатан ҳақорат. Биз қолоқ ўрта асрларга бориб қолдик. Мен давлат рамзларини ҳақорат қилганим йўқ. Ўзбекистондаги аҳволни билмадиму, лекин Қозоғистонда давлат комиссиялари мамлакат байроғини, герби ва бошқа рамзларини қандай қабул қилганларини мен жуда яхши биламан. Рассом сифатида мен Қозоғистоннинг байроғини ҳам, гербини ҳам чиройли эмас, деб ҳисоблайман. Агар ўзбекистонлик бир амалдор портрети каламушга ўхшаб қолган бўлса, бу менинг айбим эмас, менинг назаримда, ҳаётда аслида ҳам шундай.\nБи-би-си: Сиз нега ватанингизни тарк этишга қарор қилдингиз?\nКанат Ибрагимов: Ҳамма яхши тушунади, муҳожирлик романтика эмас, иссиқ жойни излаш эмас, бу мажбурий қадам. Мажбурийлик. Мен рассом бўлганим учун омадим чопди, деб ўйлайман. Чунки ХХI аср рассоми учун бутун коинот ватан ҳисобланади. Шунинг учун мен ижодий нуқтаи назардан менга илҳом берадиган, янги ғоя, лойиҳаларга ундайдиган жараёнлардан узилиб қолганим йўқ. Қозоғистонда Президент Назарбоевга қарши митингларга чиққаним учун мени икки марта маҳкамага тортишди. Мен Жанаўзенда қуролсиз ишчиларнинг отиб ўлдирилганига қарши норозилик билдириб чиқдим. Қозоғистондаги қўштирноқ ичидаги "санъат намояндалари" менга нисбатан бойкот эълон қилишди. Ҳамкасбларим томонидан икки-уч марта менга қарши жирканч амалларга қўл урилди. Менга қарши зимдан маълумотлар берилди, дўқ-пўписа ва таҳдидлар уюштирилди. Ижодим энг авжига чиққан пайтда мени мамлакат ижодий ҳаётидан ихоталаб қўйишди. Кўпчилик менинг ўзимнинг характерим ҳам оғирлигини яхши билади. Бирор масалага муносабат билдириш керак бўлса, радикал ёндашувда бўлиб келганман. Шунинг учун ўзига яраша душманлар ҳам орттирганман. Мен эркинликни севадиган инсон, ижодкор бўлганим учун деразам тагида кечасию-кундузи айғоқчи пойлашига, телефонларим мунтазам тингланаётганига ортиқ тоқат қила олмадим. Ҳар тарафдан сенга қарши бўлаётган гижгижлашларга охири ҳар қандай одамнинг ҳам сабр косаси тўлиб кетади. Менда ҳам шундай бўлди. Қозоғистонни тарк этишга қарор қилдим. Лекин буни мен ўзим учун фожеа деб кўрмайман. Миллионлаб сондаги ёш инсонлар қандай ҳаёт кечираётган бўлсалар, мен ҳам шундай яшаяпман. Бировнинг иш жойи Нью-Йоркда, яшаш жойи Лондонда, Явада дам олади. Ҳозир замон Довлатовлар, Солженицинлар ватанидан бадарға бўлган муҳожирлик даврларига ўхшамайди-ку. Ҳозирги глобаллашув замонида Назарбоев ёки Каримов дунё ахборотининг тўлқинини, Интернет очиқлигини тўхтатиб қололмайдилар-ку. Уларнинг амаллари деворлари қулаб бўлган бинонинг эшигини ёпиб қўйишга ўхшайди. Шунинг учун ҳам биз - яхши ниятли инсонлар, эркинлик ва демократия учун курашаётганлар ғалабага эришишимиз муқаррар.\n2015 йилда Россия ва минтақа иқтисодини нималар кутмоқда?\n21 декабр 2014\nТуркманистон Хитой қарзидан қутилдими? Хитой, Ўзбекистон ва минтақа\nББС Дунё: Арктика Россияникими ёки кўз муолажасидаги кашфиёт - BBC News O'zbek (Видео)\nТуризм деб ўз юртингда ўз халқинг иккинчи даражали одамларга айланса…\nЎзбекистон Мусулмонлари идораси ортидан вазиятга Саудия Арабистонининг ўзи ойдинлик киритди


Арманистон урушга Россияни қўшишни истаяпти – Илҳом Алиев | Qalampir.uz\nАрманистон урушга Россияни қўшишни истаяпти – Илҳом Алиев\nОлам\t06 Октябрь 2020 13:45 10046\nАрманистон Тоғли Қорабоғдаги можароларни глобал урушга айлантиришни ва ўзига Россияни шерик қилиб олишни истаяпти. Бу ҳақда Озарбайжон Республикаси Президенти Туркиянинг “TRT Haber” телеканалига берган интервьюсида айтиб ўтди.\n“Бизнингча, бунга йўл қўймаслик керак. Бу Озарбайжон ва Арманистон ўртасидаги уруш. Уни биз бошламадик ва сабабчиси ҳам биз эмасмиз. Биз фақат ўзимизни ҳимоя қиляпмиз ва ўз тупроқларимизни қайтаришларини истаяпмиз. Бизга Арманистон тупроқлари керак эмас. Зотан, жорий йилнинг июль ойида Озарбайжон ва Арманистон чегарасида Арманистон тарафидан бошланган қуролли тўқнашувда Озарбайжон Қуролли Кучлари чегарани босиб, Арманистон тарафга ўтгани йўқ. Ҳолбуки, биз чегарани босиб ўтиб, уларга кучли зарбалар берсак ҳам бўлар эди. Улар ортга чекинди, қаршимизда ҳеч қандай таъсиқ йўқ эди. Лекин бундай қилмадик. Чунки, бизнинг Арманистон Республикаси ераларида ҳеч қандай ҳарбий мақсадимиз йўқ”, дейди Илҳом Алиев.\nАлиевга кўра, Арманистон Қуролли Кучлари айни вақтда Озарбайжоннинг бир неча вилоятларига қуролли ҳужумни уюштирмоқда. Бироқ, Озарбайжон ҳали Арманистон ерларига ҳужум қилмаган. “Улар бизнинг ҳужум қилишимизни кутишяпти ва шу орақали дунёга Арманистон бизга ҳужум қиляпти деган чақириқ билан чиқишмоқчи”, дейди Президент Алиев.\nУнинг қайд этишича, Озарбайжон ва Россия муносабатлари ҳар соҳада ривожланиб бормоқда. Россия Озарбайжон ва Арманистон ўртасидаги можарода на у, на бу мамлакатнинг тарафини оляпти. Масалага реал баҳо бермоқда.\n“Тарафкашлик ҳақида гап ҳам бўлиши мумкин эмас. Ҳолбуки, Арманистон бундан жуда умидвор эди. Арманистоннинг ушбу можарони минтақанинг ташқарисига олиб чиқишдан мақсади ҳам унга Россияни жалб қилишдир. Нима учун бугун Арманистон ўз ерларидан туриб Озарбайжонга ҳужум қилмоқда? Сабаб шу: биз такрор ҳужум қилсак, улар Россия ва бошқа мамлакатлар аъзолигидаги Коллектив хавфсизлик шартномаси ташкилоти Бош котибиятига мурожаат қилади ва ёрдам сўрайди. Хўш, улар нега бу провакацияни июль ойида Озарбайжон ва Арманистон чегарасида амалга оширдилар? Ҳолбуки, бу ҳудуд Қорабоғдан анча узоқда эди. Уларнинг мақсади, бу провакацияга қарши биз ҳам чегарани босиб ўтиб, уларга ҳужум қилишимиз эди. Ана ундан кейин улар Коллектив хавфсизлик шартномаси ташкилотига мурожаат қилиб, бошқалар билан Озарбайжонга қарши уруш очарди. Яъни улар шу йўл билан Россияни бу ишларга жалб қилишни истайдилар. Бу уларнинг навбатдаги провакацияси ва ўйлайманки, улар бунга муваффақ бўлмайдилар”, дейди Алиев.\nЭслатиб ўтамиз, жорий йилнинг 12-16 июль кунлари икки мамлакат ўртасидаги вазият янада кескинлашди. Озарбайжонда Арманистон Қуролли кучлари ҳужумга ўтгани айтилди. Расмий Ереван ҳам қуролли тўқнашувга озарбайжонлик аскарлар ҳужумга ўтганини сабаб қилиб кўрсатди. Расмий Баку 11 нафар ҳарбий жумладан генерал-майор Пўлат Гашимов ҳам ҳалок бўлганини билдирди. Ереван эса 4 қурбон ва 10 ярали ҳақида маълумот берди.\n21 сентябрь куни Озарбайжон чегаранинг Товуз райони йўналишида ҳарбий хизматни ўтаётган аскар Арманистон қуролли кучлари томонидан ўққа тутиб ўлдирилганини айтиб чиқди.\n27 Февраль 09:21 39972\n25 Февраль 13:34 27255\n26 Февраль 16:24 24828\n25 Февраль 18:44 20364


“Tashkent Law Spring” халқаро юридик форумига тайёргарлик қандай кетмоқда?\nШу йилнинг 25 апель куни Тошкентда мамлакатимиз тарихида илк бор “Tashkent Law Spring” I халқаро юридик форуми ўз ишини бошлайди.\nСобиқ Бош прокурорга нисбатан ҳеч қандай қийноқ қўлланилмагани маълум қилинди\nЎзбекистон Республикаси Бош прокуратураси эълон қилган ахборотда қайд этилишича, 2019 йил 8 апрел куни интернет тармоғида Amnesty International ташкилотининг собиқ бош прокурор Р. Қодировга нисбатан жисмоний зўравонлик ишлатилгани, қўпол муносабатда бўлингани, шунингдек, бошқа судланувчиларга нисбатан ҳанузгача қийноқлар хавфи сақланиб қолинаётганлиги...\nПарламент хатоси туфайли чет эл мадҳияларига оид қонун қабул қилинди. Президент эса депутатларни уйғонишга чақирди\nСловакияда парламент хатоси туфайли мамлакат ҳудудида бошқа давлатлар мадҳияларини ижро этишга тақиқ қўйилган қонун қабул қилинди.\nЎтган йил давомида жиноят ишлари бўйича суд қарорлари юзасидан шикоятлар сони анча ошган\nОмбудсман ҳисоботида ўтган йил давомида жиноят ишлари бўйича суд қарорлари юзасидан шикоятлар сони анча ошгани қайд этилди. 2017 йилга нисбатан уларнинг сони 1,6 баравар кўпайди.\nАйни пайтда бундай тақиқнинг қонунийлаштирилишига қарши бўлганларнинг кўпчилиги эса айнан қонун лойиҳаси устида фикр билдириб, унга қарши фикрларини баён қилганлар. Зеро, улар ҳам аслида яқин қариндошлар ўртасидаги никоҳни қўллаб-қувватламаганлар. Балки бундай никоҳга қарши курашиш учун қонун билан тақиқлаш йўлидан боришни...\n“Адвокатлар палатасида қонун ташаббускорлиги ҳуқуқи бўлиши керак!”\n“Ҳақиқат тарафдори” адвокатлар ҳайъати адвокати Неъматулло Шахобидиновнинг фикрича ҳам бугун қонунчиликка киритилаётган баъзи ўзгаришлар юзаки қараганда адвокатларнинг ҳуқуқлари оширилишига ўхшаб кўрингани билан аслида у амалда ишламайди. Ёки бошқа моддаларда бу ҳуқуқлар чегараланиб қолаётган ҳоллар ҳам мавжуд.


“Жавоб ижобий”: Ўзбекистонда “Спутник V” келгуси ҳафтадан ишлаб чиқарилади - 11.08.2021, Sputnik Ўзбекистон\n“Жавоб ижобий”: Ўзбекистонда “Спутник V” келгуси ҳафтадан ишлаб чиқарилади\n“Jurabek Laboratories” компанияси Ўзбекистонда ишлаб чиқарилган вакцинанинг илк партияси сифати бўйича ижобий жавоб олган. 11.08.2021, Sputnik Ўзбекистон\nТОШКЕНТ, 11 авг — Sputnik. Ўзбекистонда “Спутник V” вакцинаси ишлаб чиқаришни режалаштираётган “Jurabek Laboratories” компанияси Россияда сифат назоратидан ўтди ва келгуси ҳафтадан вакцинани кенг кўламда ишлаб чиқаришни йўлга қўяди. Бу ҳақда РИА Новостига корхона директори Фаррух Лутфуллаев маълум қилди.Унинг сўзларига кўра, Н.Ф. Гамалея номидаги Миллий эпидемиология ва микробиология илмий-тадқиқот марказидан июль ойида ишлаб чиқарилган “Спутник V”нинг илк партияси сифати бўйича ижобий натижалар олинган.Май ойида Тошкент ва Москва “Спутник V”ни Ўзбекистонда ишлаб чиқаришга келишиб олган эди.29 июль куни Ўзбекистон президенти Шавкат Мирзиёев август ойидан Олмалиқ шаҳридаги "Jurabek laboratories" корхонасида “Спутник V” вакцинасини ишлаб чиқариш йўлга қўйилишини маълум қилиб, корхонанинг техник имкониятлари билан танишди.31 июль куни Россия тўғридан -тўғри инвестиция жамғармаси (РФПИ) Ўзбекистонда “Спутник V”нинг биринчи партиялари ишлаб чиқарилганини хабар қилди. Ишлаб чиқарилган вакциналар сифатни назорат қилиш учун Гамалея марказига юборилганди.\nўзбекистон, спутник v вакцинаси, гамалея маркази\n© Sputnik / Фотобанкка ўтишПроизводство вакцины Sputnik V\n“Jurabek Laboratories” компанияси Ўзбекистонда ишлаб чиқарилган вакцинанинг илк партияси сифати бўйича ижобий жавоб олган.\nТОШКЕНТ, 11 авг — Sputnik. Ўзбекистонда “Спутник V” вакцинаси ишлаб чиқаришни режалаштираётган “Jurabek Laboratories” компанияси Россияда сифат назоратидан ўтди ва келгуси ҳафтадан вакцинани кенг кўламда ишлаб чиқаришни йўлга қўяди. Бу ҳақда РИА Новостига корхона директори Фаррух Лутфуллаев маълум қилди.\nУнинг сўзларига кўра, Н.Ф. Гамалея номидаги Миллий эпидемиология ва микробиология илмий-тадқиқот марказидан июль ойида ишлаб чиқарилган “Спутник V”нинг илк партияси сифати бўйича ижобий натижалар олинган.\n“Биз Россиядан вакцинанинг сифати бўйича ижобий жавоб олдик. Ҳозир Россиядан хомашё кутяпмиз, кейинги ҳафтадан қуйишни бошлаймиз”, - деди Лутфуллаев.\nМай ойида Тошкент ва Москва “Спутник V”ни Ўзбекистонда ишлаб чиқаришга келишиб олган эди.\nАсадов Ўзбекистонда “Спутник V” ишлаб чиқаришдан асосий мақсад нималигини айтди\n31 июль куни Россия тўғридан -тўғри инвестиция жамғармаси (РФПИ) Ўзбекистонда “Спутник V”нинг биринчи партиялари ишлаб чиқарилганини хабар қилди. Ишлаб чиқарилган вакциналар сифатни назорат қилиш учун Гамалея марказига юборилганди.


Украина инқирози: Кремль Лондонни «бизнесга ҳужум»да айблади, Ғарб тонналаб қурол юбормоқда - 2 Февраля 2022 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2022 » Февраль » 2 » Украина инқирози: Кремль Лондонни «бизнесга ҳужум»да айблади, Ғарб тонналаб қурол юбормоқда\nАҚШ ва Буюк Британия Украинага нисбатан агрессияси сабаб Россияга қарши санкциялар тайёрламоқда. Американинг баъзи чекловлари ҳатто Россия Украинага кирмаган тақдирда ҳам жорий этилиши мумкин. Кремль Лондоннинг баёнотини рус бизнесига қарши уруш деб атади. Ғарб ўз навбатида сиёсий инқироздан чиқиш учун дипломатик йўлларни ҳам излашда давом этяпти.\nАҚШнинг санкциялари нимадан иборат?\nАмерикалик сенаторлар Россияга қарши Украинага бостириб кирган тақдирда қўлланадиган санкциялар бўйича қонун лойиҳасини деярли келишиб бўлганини маълум қилганди. Санкциялардан баъзилари Россия Украинага бостириб кирмаган тақдирда ҳам кучга кириши мумкин.\n«Ҳаммамиз деярли бир чизиққа тизилдик, десам ҳам бўлади», деди демократлар вакили Роберт Менендес CNN эфирида. У американча футбол тилида гапирди. Яъни, ҳамма бир чизиқда тизилди ибораси «рақиб дарвозасига яқин келдик», деган маънода ишлатилган.\nReuters агентлиги ёзишича, Россиядаги йирик банклар, давлат суверен қарзига қарши санкциялар киритиш кўзда тутилган. Шунингдек, санкциялар доирасида Украинага қўшимча ҳарбий кўмак юборилиши ҳам мумкин. Агентлик хабарига кўра, демократлар ва республикачилар Россиянинг «Шимолий оқим-2» газ ўтказгичига қарши санкция қўллаш борасида бир фикрга кела олмаяпти.\nРеспубликачи Роберт Менендеснинг айтишича, Россияга қарши баъзи санкциялар эҳтимолий босқинни кутиб ўтирмай кучга кириши мумкин. Унинг айтишича, Россия аллақачон Украинага қарши киберҳужумлар уюштириб, «ўзга байроқ остида операция ўтказиб» ва Украина ҳукуматини назоратга олишга уриниш орқали «санкцияга муносиб бўлиш»га улгурди. Россия Украинага бостириб кирса, янада қатъий санкциялар кучга киради.\nУкраинанинг АҚШдаги элчиси Оксана Макарованинг CBS эфирида айтишича, Украина санкциялар ҳозироқ киритилишини хоҳлайди. Элчи Вашингтон ва Киев ўртасидаги муносабатлар совуқлашгани ҳақидаги хабарларни бўрттириш деб атади: «Ҳеч қандай совуқлик йўқ. Кўп музокара ўтказамиз ва баъзида фикрлар бир жойдан чиқмаслиги оддий ҳолат. АҚШ бизнинг нафақат стратегик ҳамкоримиз, балки стратегик дўстимиз», деди элчи.\nCNN Жо Байден ва Владимир Зеленский муносабатлари Украина президентининг ўтган ҳафтадаги чиқишидан кейин совуқлашиб қолганини ёзганди. Ўшанда Зеленский мамлакатдаги ҳолат Ғарб ваҳима қилаётгандек ёмон эмаслигини айтганди. Зеленский АҚШ ўз дипломатларини Украинадан олиб чиқишга қарор қилганини хато қарор деб топганди.\nЭлчи Украина Россия томондан хавфни камайтириб кўрсатишга уринмаётганини таъкидлади. «Хавфни камайтириб кўрсатмаяпмиз. Шунчаки вазиятни борича айтмоқдамиз. Ахир Россиянинг нималарга қодир эканини яхши биламиз», деди Макарова.\nПайшанба куни Байден администрациясининг юқори мансабли вакиллари сенаторлар учун ёпиқ брифинг ўтказади. Унда нималар ҳақида сўз бориши номаълум. АҚШ Давлат котиби ўринбосари Виктория Нуланднинг айтишича, АҚШ Россияга қарши санкциялар борасида фикрлар якдил эмаслиги вазиятини сақлаб қолмоқчи. Унинг айтишича, шу тариқа Россияга таъсир ўтказиш имкони юқори.\nFinancial Times ўз манбаларига асосланиб ёзишича, АҚШ Путиннинг атрофидаги, мамлакат сиёсатида муҳим қарорлар чиқарувчи одамларга қарши ҳам санкциялар тайёрламоқда. Хабарда ёзилишича, бу чекловлар иқтисодий санкцияларга «бонус ўлароқ» белгиланиши мумкин.\nБритания қандай санкциялар тайёрламоқда?\nДушанба куни Британия парламенти Россия Украинага бостириб кирган тақдирда Кремлга алоқадор шахслар ва активларга қарши санкцияларни кўпайтиришга имкон берадиган қонун лойиҳасини тақдим этган. Бу ҳақда якшанба куни Британия ташқи ишлар вазири Лиз Трасс айтиб ўтганди. Унинг сўзларига кўра, Россиядаги молия муассасалари, энергия компаниялари ва Путин режимини қўллаб-қувватлайдиган ҳар қандай фирма Британия санкцияларига дучор бўлиши мумкин.\nTimes'нинг ёзишича, Британияда инвестицияси бўлган Кремлга алоқадор олигархлар ҳам санкцияга учраши мумкин. «Биз санкциялар қамровини кенгайтирмоқчимиз. Токи Кремлни қўлловчи ҳар қандай компания ва путинчи олигархлар яширинадиган жой топа олмасин», деган Британия ташқи ишлар вазири.\nНашрга кўра, янги санкциялар пакети россиялик олигархларнинг улар пулларини сақлашга одатланган Британия ҳақида тасаввурларини ўзгартириб юборади. Британия ташқи ишлар вазири Борис Жонсон билан бирга Украинага келиши кутилганди. Украина ташқи ишлар вазири Дмитрий Кулеба унинг ташрифи учун миннатдорчилик билдирди: «Британиялик ҳамкасбим Лиз Трассга қатъийлиги учун миннатдорлик билдираман. Британиядаги Россияга алоқадор молиявий манфаатларга қарши санкциялар Россиянинг нозик жойига зарба бўлади», деб ёзди у твиттердаги саҳифасида. Аммо Трасс хонимда коронавирус аниқланиб, Украинага кела олмади.\nКремль расмий вакили Дмитрий Песковнинг айтишича, Британия Россияга қарши санкция қўлласа, жавоб ҳаракатлари ҳам бўлади. Песков Британиянинг ҳаракатларини «рус бизнесига ҳужум» деб атади.\n«Алоҳида бир давлатнинг рус бизнесига ҳужумига қарши, албатта, жавоб чоралари кўрилади. Жавоб бизнинг манфаатлардан келиб чиққан ҳолда тузилади.\nЛондондан келаётган хабарлар хавотирли. Нафақат биз учун, балки компанияларимиз учун ҳам хатарли. Бу Лондоннинг тусланишига яна бир исбот. Бу ҳаракатлар халқаро бизнес учун ҳам хавотирли», деган Песков.\nРоссия ташқи ишлар вазирлиги расмий вакили Мария Захарова Лондоннинг чиқишларига заҳарханда билан жавоб берди.\n«Асосийси бир қадам ҳам орқага ташламанг, миссис Трасс. Биз сизга ишонамиз. Британиянинг лаҳзалик молиявий манфаатлари демократия ва эркинликдан устун бўла олмайди», деб ёзган Захарова ўз саҳифасида. ТИВ расмийси Россия Лондонга баъзи коррупционерларни топширишни сўраб рўйхат юборганини эслатган.\nЕвропа Иттифоқи ҳам Россияга қарши санкциялар тайёрламоқда. Financial Times'нинг ёзишича, иттифоқ санкциялари Россия энергетика секторига нисбатан қўлланиши мумкин. Гап катта эҳтимол билан «Шимолий оқим-2» газ қувури ҳақида кетмоқда.\nБритания ташқи ишлар вазири ҳамда мудофаа вазири яқин вақтлар ичида музокара учун Москвага бориши кутилмоқда. Борис Жонсон эса Украина президенти Владимир Зеленский билан учрашувдан кейин Владимир Путин билан телефонда гаплашмоқчи. Жонсон Японияга сафарини бекор қилиб, Киевга келди ва Британия Украинани қўллашини маълум қилди. Жонсон журналистларга Путин билан мулоқотда унга «тубсизликдан чекиниш»ни маслаҳат беришини айтган.\n«Ҳа, Путинга шундай дейман. Чиндан биз ҳаммамиз тубсизлик қирғоғидан чекинишимиз керак. Россиянинг Украинага ҳар қанақасига кириши дунё учун ва энг аввало Россиянинг ўзи учун ҳалокатли бўлади», деган Жонсон. Унинг фикрича, ҳар қандай босқин украин халқининг кескин қаршилигига учрайди.\nАҚШ Давлат котиби Энтони Блинкен россиялик ҳамкасби Сергей Лавров билан яна бир марта учрашиши кутиляпти. Улар ўтган ойда Женевада учрашганди. Россия НАТОга Украина киритилмаслиги бўйича кафолат талабини такрорлаган, АҚШ томони яна бир бор буни рад этганди. Ўз навбатида, НАТО бош котиби Йенс Столтенберг альянсга киришни ҳеч ким бирор давлат учун тақиқлай олмаслигини кескин оҳангда таъкидлаганди. Унинг айтишича, Россия қанчалик агрессив ҳаракат қилса, ўз атрофида шунчалик кўп НАТО аскарларини кўраверади.\nШу билан бирга, Столтенберг Россия бостириб кирган тақдирда ҳам Украинага НАТО аскарлари юборилмаслигини айтган, чунки Украина НАТО аъзоси эмас. «Биз Украинага қўшин юбормоқчи эмасмиз, лекин уларга ёрдам берамиз. НАТО аъзоси бўлиш ва Украина каби альянснинг қадрдон ҳамкори бўлиш фарқли нарсалар», деган у.\nАйни дамда «Қатъий шериклик» номи остида ҳарбий машғулотларни ўказиш учун Беларусда бўлиб турган россиялик ҳарбийлар мамлакатда қўмондонлик назорат тизимини ташкил этиб бўлишди. Кейинги машғулотлар 10-20 феврал кунлари ўтказилади ва уларда асосий урғу «ташқи агрессия»га қаратилади.\nҒарб разведкаси Россия босқинни айнан Беларусь ҳудудидан амалга ошириши мумкинлигини истисно қилмаяпти. Расмий Москва эса машғулотлар ҳеч кимга халақит бермаслигини айтмоқда. Россиянинг тўртта ҳарбий денгиз флотида ҳам машғулотлар давом этмоқда. Душанба куни тунда Россия мудофаа вазирлиги Шимолий флот ҳарбийлари Норвегия денгизида сувости кемасини топиш машғулотида иштирок этгани тасвирланган видео эълон қилганди. Қора денгиздаги машғулотлар эса якунланиб, 20 дан ортиқ кемалар базага қайтган.\nПавел Аксенов, ВВС мухбири:\nЎтган дам олиш кунлари Украинанинг Бориспол аэропортида НАТОнинг бир нечта транспорт самолёти қўнди. 30 январ куни Варшавадан Польша ҳарбий ҳаво кучларининг С-295 М самолёти келди. Унинг бортида нима бўлгани аниқ эмас. Бу учоқ ўртача 7 тоннагача юк кўтара олади. Польша Украинанага ҳарбий ёрдам юбориш ҳақида ўйламоқда, лекин Украина мудофаа вазири Алексей Резниковнинг айтишича, Польшадан ҳеч нарса келмаган.\n30 январ куни Канададан CC-177 Globemaster III транспорт самолёти ҳам келган. Олдинроқ Канада Украинага ҳарбий ёрдам кўрсатиши, Unifer ҳарбий машғулоти доирасида ҳарбийлари сонини 400 нафаргача оширишни маълум қилганди. Шунингдек, Канада Украинага учмайдиган қуроллар юборишини ҳам эълон қилган.\nЯкшанба куни кечаси Украинага Британиянинг Airbus A400M ҳарбий транспорт самолёти қўнган. У Британиянинг Оксфордшир ҳарбий базасидан учган. Бир кун олдин бошқа бир ҳарбий самолёт Киевга АҚШдан ҳарбий юк олиб келган. Бундай юклар январ ойининг ўзида беш марта юборилган.\nЎтган ҳафта якунида АҚШ ҳарбий-денгиз кучлари ҳамкорликда фойдаланадиган Испаниядаги «Рота» ҳарбий денгиз базасига «Сислер» оғир юк ташувчи стратегик транспорт кемаси келган. 63 минг тонна юк кўтара оладиган кема бирданига 900 та ҳарбий техникани, хусусан, танкларни ташиши мумкин. Кема Европага қандай юк билан келгани аниқ эмас.\nРоссия ва Украинанинг ҳарбий қудрати таққоси:\nКатегория: YANGILIKLAR / ЯНГИЛИКЛАР / ХАБАРЛАР / МАЪЛУМОТЛАР | Просмотров: 154 | Добавил: Sherlaruz.CoM | Теги: #новости, #Yangiliklar, #uznews, #news, #newsuz, #ahborot, #xabarlar, #Yangilik, #habarlar | Рейтинг: 0.0/0


Озарбайжонда бедарак кетган нефтчиларни қидириш ишлари давом этмоқда\n03 июл 2022, Тошкент вақти: 08:29\nКаспий денгизидаги ёнғин чиққан нефть платформаси.\nОзарбайжон қутқарувчилари якшанба куни Каспий денгизидаги нефть платформасида чиққан ёнғин оқибатида ҳалок бўлган иккинчи ишчининг жасадини топди ва бедарак йўқолган 29 одамни қидириш ишларида давом этмоқда.\nПрезидент Илҳом Алиев 4 декабр куни кечқурун юз берган бахтсиз ҳодиса қурбонлари хотирасига Озарбайжонда якшанба куни бир кунлик мотам эълон қилган эди.\nОзарбайжон давлат нефть ширкати ёнғин чиққан платформадан қутқарувчилар 33 кишини қутқаришга муваффақ бўлганини билдирди.\nОзарбайжон нефтчилар ҳуқуқини ҳимоя қилиш қўмитаси эса 5 декабрь куни 32 одам ҳалок бўлгани ва 42 одам қутқарилгани ҳақида хабар берган. Бироқ давлат нефть ширкати бу хабарни инкор этмоқда.


«ПСЖ» спорт директори Леонардо француз клуби ҳужумчилари Килиан Мбаппе ва Неймарни «Ювентус» форварди Криштиану Роналду ва «Барселона» сардори Лионель Мессидан кейин дунёнинг энг яхши ўйинчилари деб билишини айтди.\n«Биз Неймар ва Мбаппе билан ишлашда давом этмоқчимиз. Бу ҳамма учун тушунарли. Ушбу икки футболчининг битта жамоада бўлиши жуда яхши. Бизда Месси ва Роналдудан кейинги ўринда турувчи дунёнинг энг яхши икки ўйинчиси бор», – дея Леонардонинг сўзларини келтиради Cаnal+.\nЭслатиб ўтамиз, «ПСЖ» ўтган мавсумда Франция чемпионлиги, Франция Кубоги ва Лига Кубогини қўлга киритди. Чемпионлар Лигасида эса финалгача етиб бориб, ҳал қилувчи баҳсда «Бавария»га (0:1) имкониятни бой берди.


Тошкент ирригация ва қишлоқ хўжалигини механизациялаш муҳандислари институти 1923 йилда Туркистон Давлат Университети Техника факултетининг Гидротехника бўлими Мелиорация мухандислиги факултетининг тузилишидан бошланган. 1923 йилда 24 нафар талаба аграном, 16 нафар талаба гидромелиорация муҳандиси сифатида институтни тамомлаб биринчи битирувчилари бўлишган. 1929 йили Мелиорация муҳандислиги факултети негизида меҳаника қурилиши ва сув ҳўжалиги факултетлари очилиб Ўрта Осиё пахтачилик ирригация политеҳника институти ташкил этилди. Институтни ташкил этилиши Республиканинг қишлоқ ва сув ҳўжаликлари ҳодимларига бўлган кучли эҳтиёжни қондира бошлаган. Шу вақтларда ўрта осиё республикаларида ер сув ислоҳотининг амалга оширилиши ҳамда ирригация ва қишлоқ ҳўжалигини меҳанизациялаштиришнинг янада ривожлантирилиши яҳлит олий теҳника ўқув меҳанизациясининг ташкил этилишини тақазо қилган.\n1934 йилда ўрта осиё ирригация муҳандислари ва техниклари институти ўрта осиё қишлоқ ҳўжалигини ирригациялаш ва меҳанизациялаштириш муҳандислари институти номи билан бирлаштирилиб шу йилнинг 11 ноябиридан Тошкент ирригация ва қишлоқ ҳўжалигини механизациялаштириш муҳандислари институтига айлантирилган. Дастлаб унинг таркибида иккита гидромелиорация ва меҳанизация факултетлари бўлган. Улуғ ватан уришидан кейинги даврда мамлакатнинг қишлоқ ҳўжалиги иқтисодиётида юксалиш рўй берди, янги тармоқлар очила бошлади. Институтда эса ер қурилиши 1945 йилда, гидромелиорация ишларини механизациялаштириш 1946 йилда, гидроенергетика қурилиши 1946 йилда, қишлоқ ҳўжалиги машиналарини тамирлаш теҳнологияси ва уни ташкил этиш 1974 йилда, умуммуҳандислик 1979 йилда факултетларини очилиши Ўзбекистонда иқтисодий иштимоий ўсиш билан чамбарчас боғлиқ.\nМустақиллик йилларига келиб институтнинг ривожланган ҳорижий давлатлар университетлари билан ўқув илмий тажрибалар алмашишлари бўйича ҳамкорликлар ривожланди. Институтда ўқитиладиган фанларнинг ўзбек тилидаги адабиётлари яратилди талаба ёшларни тилларни ўрганишга, чет эл олий таълим муассасаларида ўқишларини давом этиришларига кенг имкониятлар яратилди, жумладан иқтидорли талабаларни қўллаб қувватлаш мақсадида жорий этилган Ўзбекистон Республикаси Президенти стипендияси, “Беруний”, “Навоий” номидаги давлат стипендиялари танловида ҳозирга қадар қишлоқ ва сув ҳўжалиги йўналиши бўйича 20 нафардан ортиқ талабаларимиз совриндор бўлишган. 2004 йил 30 мартда Ўзбекистон Республикаси Вазирлар маҳкамасининг қарори билан Тошкент ирригация ва қишлоқ ҳўжалигини меҳанизациялаш инжинерлари институти Тошкент ирригация ва мелиорация институтига айлантирилди. Институт ҳозирги кунларда том манода янги масулятли даврни бошидан кечирмоқда. Республикада қишлоқ ва сув ҳўжалиги учун юқори малакали кадрлар тайёрлаш долзарб масала ҳисобланади. Ҳозирда институтда 4860 дан ортиқ талаба 18 таълим йўналиши, 15 магистратура мутаҳасисликлари бўйича 7 та факултетда таълим олиб келмоқдалар. Институтда уларга 30 та кафедрада 353 нафар малакали профессор ўқитувчилар таълим беришиб, уларнинг 31 нафари фан доктори профессорлар, 157 нафари фан номзоди дацентлардир.\nИнститут замон талабларига жавоб берадиган тўртда ўқув, учта ўқув лаборатория бинолари, замонавий ўқув илмий марказлар, умумий фонди 700 минг ўринга яқин аҳборат ресурс маркази 1200 ўринли 3 та талабалар уйи, 460 ўринли талабалар ошхонаси ва истироҳат боғига эга. Институт жамоасининг асосий этибори таълим тўғрисидаги қонун ва кадрлар таёрлаш миллий дастурининг вазифаларидан келиб чиқиб бозор иқтисодиёти шароитида сув ҳўжалиги учун юқори малакали мутаҳасисларни таёрлашга қаратилган.\nТошкент ирригация ва мелиорация институти Ўзбекистон Республикаси Президентининг 2017 йил 24 майдаги ПҚ-3003- сонли қарорига биноан Тошкент ирригация ва қишлоқ хўжалигини механизациялаш муҳандислари институтига айлантирилди.


Ушбу холатни инобатга олиб, интизомий жазо амал килиб турган ишчиларга, Узбекистон Республикасида белгиланган байрам кунларига яъни 8-март, навруз, хайит, мустакиллик, конститутция кун муносабати билан пул мукофоти берилиши мумкинми ёки берилмайдими?\nКорхонада интизомий жазо чораси амал килиб турган ишчи-ходимларга навру, хайит, мустакиллик кунлари муносабати билан мукофот хисобланиб туланган. лекин, назорат идораси ходими томонидан ушбу туловлар интизомий жазо чораси амал килиб турган ходимларга нисбатан тулнмаслигини такидламокда. Уз. Респ МКнинг 180-моддасида (Иш хаки, мукофотлар, кушимча туловлар, устамалар ва мехнат хаки тизимида назарда тутилган бошка туловлар рагбатлантириш турига кирмайди) деб белгилаб куйилган.\nЙўқ, интизомий жазо амал қилиш даврида ходимларга давлат байрамлари муносабати билан мукофот тўлаш мумкин эмас.\nМеҳнат кодексининг 180-моддаси биринчи қисмига (бундан буён матнда МК деб юритилади) мувофиқ меҳнат учун рағбатлантириш турлари жамоа келишувида ёки ички меҳнат тартиби қоидаларида кўзда тутилган бўлиши керак. Рағбатлантириш чоралари меҳнатни рағбатлантириш дастаги сифатида бир марталик тусга эга ҳамда ходим муайян давр мобайнида ҳалол ва муваффақиятли фаолият кўрсатган тақдирда қўлланади. Бироқ мукофот тўлаш пайтида ходимда интизомий жазо мавжуд бўлса, у ҳолда МКнинг 180-моддаси тўртинчи қисмига биноан унга мукофот тўлаш мумкин эмас.\nБунда МКнинг 180-моддаси учинчи қисмида иш ҳақи, мукофотлар, қўшимча тўловлар, устамалар ва меҳнат ҳақи тизимида назарда тутилган бошқа тўловлар рағбатлантириш турларига кирмаслиги кўзда тутилган. Эътиборингизни яна бир бор шунга қаратаманки, ходим ўзида интизомий жазо мавжуд бўлганда фақат улар меҳнатга ҳақ тўлаш тизимида (жамғармасида) кўзда тутилган ҳолатларда иш ҳақи, мукофот ва қўшимча тўловлардан маҳрум бўлмайди. Масалан, Ўзбекистон Республикаси Вазирлар Маҳкамасининг 03.07.1997 йилдаги 339-сон Қарорига мувофиқ бюджетдан молиялаштириладиган давлат ҳокимияти ва бошқаруви органлари ва судлар хизматчиларининг лавозим маошларига 20 фоизли устама ҳақ белгиланган. У ёки бошқа давлат ташкилотининг меҳнатга ҳақ тўлаш жамғармасини ҳисоблашда бу устама ҳақ меҳнат ҳақи миқдорида кўзда тутилган бўлади. Иш берувчи ходим интизомий жазога молик ҳаракат содир қилган тақдирда ҳам уни олиб ташлай олмайди.\nДавлат байрамлари муносабати билан тўланадиган мукофотлар билан ишлар бошқача тарзда. Бу тўловлар рағбатлантириш чораларига киради, чунки уларни меҳнатга ҳақ тўлаш тизимида (жамғармасида) кўзда тутиш мумкин эмас ҳамда ташкилотнинг молиявий ҳолатига боғлиқ бўлиб, кўпинча ўзларининг бюджетдан ташқари маблағлари ҳисобидан тўланади.\nСизга яна бир бор ташкилотнинг жамоа шартномаси ёки жамоа келишувини кўриб чиқишни ва давлат байрамлари муносабати билан тўланадиган мукофотлар рағбатлантириш чораларига кириши ёки кирмаслигини аниқлашни тавсия этаман.


ЎзА - ФОТОРЕПОРТАЖ: тоғларга туташ бунёдкорлик\nФОТОРЕПОРТАЖ: тоғларга туташ бунёдкорлик\nДавлатимиз раҳбари 2017 йили Навоий вилоятига ташрифи чоғида Нурота туманидаги “Чашма” зиёратгоҳи атрофини кенгайтириш ва ободонлаштириш, сайёҳлар учун замонавий шароит яратиш юзасидан кўрсатмалар берган эди.\nЛойиҳа асосида “Чашма” тарихий мажмуасида реконструкция ишлари давом этмоқда. Мажмуа ёнида бугунга қадар эллик ўринли “Нурота” меҳмонхонаси фойдаланишга топширилган бўлса, айни пайтда яна саксон ўринли меҳмонхонанинг қурилиш ишлари жадал олиб борилмоқда. Зиёратгоҳ ҳудудида манзарали бута ва дарахтлар экилиб, фавворалар бунёд этилди. Зиёратчилар ҳордиқ чиқариши учун сўри ва ўриндиқлар ўрнатилди. Музей биноси, Ҳунармандчилик марказини барпо этиш давом этаётир.\nБир сўз билан айтганда, тарихий Нур қалъаси ҳамда Оқтов этаклари бугунги кунда кенг қурилиш майдонига айланган. Тоғларга туташ бунёдкорлик ишлари эса нафақат ҳудуд аҳолиси, балки бу ерга келувчи маҳаллий ва хорижий меҳмонлар учун ҳам кўплаб қулайликлар яратмоқда.


Обама кинотеатрда ўққа тутилганларни ёдлаш маросимида қатнашди\nАҚШ президенти Барак Обама Аврорада ўққа тутилганларни хотирлаш маросимида нутқ сўзламоқда.\nАҚШ президенти Барак Обама Аврора шаҳри кинотеатридаги ҳужумда жабрланган ва нобуд бўлганларнинг оила аъзоларига ҳамдардлик изҳор қилиш учун Колорадо штатига борди.\n24 ёшли Жеймс Ҳолмс томонидан кинотеатрда ўққа тутилган кишилардан ўтган жума куни 12 киши ҳалок бўлган, 58 нафари тан жароҳати олгандилар.\nАҚШ президенти якшанба оқшомида ҳалок бўлганларни ёдга олиш маросимида иштирок этди. Унгача Обама Аврора шаҳридаги Колорадо университети касалхонасига бориб, оғир аҳволда бўлган бир неча ярадорни зиёрат қилди.\nПолиция Ҳолмс яшаган квартирада кеча унинг компютери топилганини маълум қилди. Терговчилар бу компютердан жиноятга тайёргарликка оид материаллар топишдан умидвор эканини яширмаяптилар.\nЖеймс Ҳолмс бугун илк бор маҳкама қаршисига чиқарилади. Ҳибсга олинганидан буён у бир кишилик камерада тутиб турилибди.


БОШ САҲИФА / Африка / Шабабдан ҳарбий базага ҳужум\nАл-Қоидага боғлиқ Шабаб Ҳаракати, ҳукуматга оид энг катта стратегик ҳарбий базага ҳужум уюштирди.\n1296 маротаба ўқилди\nСомалида фаолият олиб борган ал-Қоидага боғлиқ Шабаб Ҳаракати, пойтахт Могадишо ва Байдабо шаҳарлари орасида жойлашган ҳукуматга оид катта стратегик ҳарбий базага душанба саҳар соатларида ҳужум бошлади.\nАл-Қоиданинг Африка қўли ўлароқ фаолият олиб бораётган Шабаб Ҳаракатининг ҳарбий базага қамровли ҳужум уюштиргани хабар қилинди. Қариб бир соатга яқин давом этган шиддатли ҳужумга ҳукумат кучларининг бардош беролмасдан ўз позицияларини ташлаб қочгани қайд этилди. Муваффақиятли ўтган ҳужум, ҳарбий базанинг Шабаб Ҳаракати назоратига ўтиши билан якунланди.\nҲужум натижасида ўнлаб ҳукумат аскарлари ўлган ва катта миқдорда қуроллар ғанимат олингани хабар қилинди.\nҲарбий базага энг яқин бўлган Балдук ҳарбий аэродромидан ёрдам учун йўлга чиққан ҳукумат жангарилари, манзилга етмай Шабаб Ҳаракати пистирма ҳужумида йўқ қилинди. Шабаб тарафидан уюштирилган пистирмада 6 аскар йўқ қилинди.\nБелгилар : Шабабдан - ҳарбий - базага - ҳужум -\nБугун сайтимизга кирганлар : 436\nЖаъми сайтимизга кирганлар : 4664995


Orbis Tertius | Aliis Inserviendo Consumor…\nPosted by Nodir Shams in Cеҳрли Садолар.\nЎтаётган Боғлар February 13, 2012\nPosted by Nodir Shams in Julio Cortázar.\nАслида бу китобни бир неча кун аввал ўқий бошлаганди. Аммо орада ишлари кўпайиб кетганидан ташлаб қўйган ва мана энди юмушларини битириб, бир маромда чайқалиб бораётган поездда чорбоғига қайтар экан, уни яна қўлига олди. Асар қахрамонларининг қиёфалари ва воқеалар ривожи уни тобора ўзига тортиб борарди. Чорбоғда адвокатига мактубни ёзиб тамомлагач, иш бошқарувчиси билан ижара жиҳатларини фикрлашгунича кеч кирди. Бугуннинг мажбуриятлари адоғига етганидан мамнун тарзда ойналари эманзор боққа қараган хос бўлмасида яна ўша китобга тутинди. Уни баайни ўзига чорлаётган ва шу қадар кўникилган оромкурсига қулайроқ ўрнашар экан, ўриндиқнинг зангор барқутини алланечук меҳр билан силади. Эшикка терс қўйилган курсининг бу ҳолати исталган меҳмон хаёлида унинг ташрифи аслида бемаврид экани ҳақидаги ноқулай фикрлар уйғотишини ўйлаб, мийиғида кулиб қўйди. Сўнгги боб саҳифалари ортда қолар экан, қахрамонлар феъл-атвори ва исмларини осонгина эслаб қоларди, зум ўтмай воқеаларнинг маккор гирдобида оқа бошлади. (more…)\nБегона Манзилгоҳлардан Наволар September 8, 2011\nPosted by Nodir Shams in Андижоннома.\nКўз илғамас уфқларга томон чўзилган бу ҳайбатли ўрмоннинг жажжи фуқаролари – қушлар уйғониб, ҳар галги жўровоз қўшиқларини бошлаб юборган субҳи содиқ маҳали. Бу ерларнинг – шимол ўлкасининг телба шамолида чайқалиб, шовуллаши атрофни тутаётган дарахтлар ўз шохларига яширинган сайроқилар билан баайни баҳс бойлашаётган каби япроқларидан чапаклар ясайди. Балки бу – қушларнинг куй бобидаги маҳоратларига бир эътироф каби олқишлардир, эҳтимол. Турфа ўлчамдаги чуғурлашлару эътирофлар давом қилар экан, бу орада дафъатан, атрофда бир сокин садолар, бу ўрмон ўрмон бўлибдики, ҳали бу ерларда тингланмаган нотаниш садолар тарала бошлайди. Баайни йўқлик бағридан пайдо бўлиб, оҳанглар кетидан оҳангларни етаклаб, бир маржон каби тизилиб келаётган куй, сағал ўтмай, бутун ўрмонни ўз забтига олади. Айни нотаниш, аслида бу ўлкаларга бегона куйга сомеъ бўлган қушлар аллақачон тинган, аллақандай бир таёқ бағридан таралаётган нолалардан ҳайратга тушган каби дарахтлар ҳам аста-аста, бу гал эса сассиз чайқалади.\nНайдан таралаётган мунгли наволар ҳов узоқларда, кунчиқар тарафларда адашиб ётган бир кўҳна ўлканинг ғуссага лиммо-лим тарихидан, қайғуга чўмган бугунидан ҳазин ҳикоялар сўзлайди. Ана, қуш учса қаноти, одам юрса оёғи куядиган ҳадсиз биёбонда гармсел измига тушган гужумлар қумтепаликлар оша аллақаёққа ошиқади. Ана, қумбўронлар ичра қолиб, йўлидан адашган карвон ҳам уззу-кун саросар. Неча асрларки, турфа хил истибдодлар исканжасида қолган бутун бир эл шу тариқа омонлик манзилини тополмай сарсон. Куй пардалари юқори поғоналар сари кўтарилиб бораркан, қайғу оҳанглари бирлашиб, ягона бир туйғуни, айни шу куйни ярата олган халқнинг асрлар оша ўзига йўлдош қадимий туйғусини чор тарафга достон қилишда давом этади. (more…)


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Аваз Охун ва Алижон Исоқов концертидаги ноаниқлик. Аслида жонлими ёки фонограмма?\t18:54, 09 октябрь 2016\tҚизиқчи Аваз Охун ва хонанда Алижон Исоқов ноябрь ойида «Истиқлол» санъат саройида биргаликда концерт беради. Концерт дастури учун чиқарилган реклама билбордларида концерт жонли ижрода ўтиши ёзилгани ҳолда сарой кассаларида «Концерт фонограммада ўтади» мазмунидаги баннерлар ўрнатилган. Мазкур вазиятга Daryo.uz нашри журналисти ойдинлик киритди.


“Таъвилоту аҳл ас-сунна”: хом гапларга пишиқ жавоблар\nДиёримиздан тафсир илмига бой маънавий мерослари билан улкан ҳисса қўшган машҳур муфассирлар етишиб чиққан.\nАна шундай буюк алломалардан бири, калом илмининг имоми, мусулмонлар эътиқодининг ислоҳчиси деб эътироф этилган зот имом Мотуридийдир.\nАлломанинг ислом илмига қўшган ҳиссасининг нақадар улуғлигини Ўзбекистон Республикасининг биринчи Президенти Ислом Каримов “Юксак маънавият - енгилмас куч” асарида бундай таърифлаган эди: “Имом Мотуридий бобомизнинг ўрта асрлардаги ғоят хатарли ва таҳликали бир вазиятда ўз ҳаётини хавф остига қўйиб, авлодларга ибрат бўладиган маънавий жасорат намунасини кўрсатиб, ислом оламида «Мусулмонларнинг эътиқодини тузатувчи» деган юксак шарафга сазовор бўлгани бу нодир шахснинг улкан ақл-заковати ва матонатидан далолат беради”.\nМовароуннаҳрда мукаммал тафсир асар тасниф этган илк муфассирлардан бири Абу Мансур ибн Муҳаммад ибн Маҳмуд ал-Мотуридий ас-Самарқандий (238-333ҳ.й.) ҳисобланади. Унинг “Таъвилоту аҳл ас-сунна” деган тафсир асари “Аҳли сунна вал жамоа” йўналишининг энг мўътабар ва асосий манбаси саналади.\nИмом Мотуридий кўплаб асарлар яратган бўлиб, айниқса, унинг “ат-Тавҳид” ва “Таъвилоту аҳл ас-сунна” асарлари мусулмон оламида жуда катта шуҳрат қозонган. У калом, фиқҳ, усулул фиқҳ, мақолот каби соҳаларда ҳам улкан асарлар ёзиб қолдирган.\nИмом Мотуридий ҳанафий мазҳаби вакили бўлиб, адашган фирқаларга шу мазҳаб таълимотларидан келиб чиққан ҳолда раддиялар бериш усули билан тафсир асарларини яратган. Хусусан,“Таъвилоту аҳл ас-сунна” тафсири суннат аҳилларининг йўналишини адашган фирқа ва оқимлардан ҳимоя қилиш мақсадида ёзилган.\nУшбу асар муқаддимасида аллома тафсир ва таъвил тушунчаларининг фарқи ва таърифларини келтириб ўтган ҳамда ўз ақидавий йўналишидан келиб чиқиб, тафсирда калом илми услубларидан маҳорат билан фойдаланган. Имом Мотуридий ушбу тафсирида мўътазилийлар имомларига, хусусан, Абул Қосим Каъбий ва Абу Муҳаммад Боҳилийларга раддиялар ёзган. Шунингдек, карромийлар, ботинийлар, хорижийлар, рофизийлар ва қаромитийлар каби залолатга юз тутган фирқаларга ҳам раддиялар берган.\nИмом Мотуридийнинг ушбу шоҳ асари асрлар давомида аҳли сунна эътиқодининг софлигига улкан ҳисса қўшиб келмоқда.\n“Таъвилоту аҳл ас-сунна”нинг ёзилиш услуби қуйидагиларда намоён бўлади:\nДастлаб суранинг номи келтирилади. Сўнг оят зикр этилиб, “Бу оят хусусида шундай дейилган” ёки “Бу оятда икки ёки уч хил важҳ эҳтимол қилинади” дейилади. Кейин ҳар бир важҳ зикр қилиниб, баҳс юритилади. Саҳоба, тобеъин ва ишончли аҳли таъвил муфассирларнинг фикрлари келтирилиб, ўз мазҳаби бўйича таржиҳ қилинади ва хулосаларини оят, ҳадис ёки саҳиҳ хабарлар билан қувватлаб, “Бизнинг наздимиздаги асл ҳукм шуки” ёки “Бизнинг наздимизда” деган иборалар келтирилади;\nАгар бирор оятни аҳли сунна йўналишига қарши бўлган фирқалар тафсир қилган бўлса, аввало, ўша муфассирнинг исми аниқ зикр қилинади. Масалан, Абу Бакр Асомм ёки Жаъфар ибн Ҳарб ва бошқалар. Шунингдек, фирқаларнинг номи ҳам келтириб ўтилади: мўътазилий, карромий, ботиний, хорижийлар ва ҳоказолар. Сўнг уларнинг хилоф гаплари ва тафсирлари келтирилади, Кейин эса аҳли суннанинг ақидасини ҳимоя қилиш мақсадида уларга ақлий ва нақлий далиллар билан раддиялар беради;\nОятда бирор фиқҳий масала баён қилинган бўлса, Мотуридий ўз мазҳаби бўйича Абу Ҳанифа раҳматуллоҳи алайҳнинг фатволарига суянган ҳолда тафсир қилган ва бошқа мазҳаб фақиҳларининг янглиш хулосаларини рад этган;\nМотуридийга қарши фикр билдирганлар чуқур ғулуга кетган бўлса, уларнинг хатосини зикр қилиб, сўзининг охирида “Гапни исроф қилишдан Аллоҳдан паноҳ сўраймиз”, дея сўзини қисқа қилган;\nИмом Мотуридий ихтилофларга сабаб бўладиган “истиво”, “мисл” каби оятларга катта эътибор қаратган ва бу оятларни нотўғри таъвил қилганларга қаттиқ жавоблар ёзган.\nМухтасар қилиб айтаганда, Имом ал-ҳуда, Имом ал-мутакаллимин ва Мусаҳҳиҳу ақидатил-муслимин каби юксак эътирофлар билан таърифланган Абу Мансур Мотуридийнинг “Таъвилоту аҳл ас-сунна” асари юртимизда ёзилган илк тафсирлардан ҳисобланади.\nАлломанинг ҳаёти ва илмий-маънавий меросини пухта ўрганиб, ҳаётга тадбиқ этишимиз бугунги кунда дунёнинг турли бурчакларида инсонларни залолат ва қабоҳатга даъват этаётган ҳамда халқлар ўртасида нотинчликларни юзага келтираётган диний экстремистик оқим ва йўналишлар илгари сураётган бузғунчи ғояларга қарши маърифат билан кураш олиб боришда улкан аҳамият касб этади.\n6329 марта ўқилди\nДругие материалы в этой категории: « Сирот кўприги ҳақида\tАъзам »


"Нақдлаштириш"нинг қийинчиликлари: Нега Ўзбекистонда пулни нақдлаштириш мураккаб? / Ўзбекистон янгиликлари, энг сўнгги хабарлар\nШарҳлар 3 Шархлар 9110 кўрилди\n"Нақдлаштириш"нинг қийинчиликлари: Нега Ўзбекистонда пулни нақдлаштириш мураккаб?\nиюн 15 / 2017\nПулни нақдлаштириш масаласи Ўзбекистонда пластик картага эга фуқароларнинг асосий муаммоларидан биридир. Буни қонунан амалга ошириш деярли имконсиз. Кўпинча аҳоли халқ орасида “пул алмаштирувчи” дейиладиганларнинг хизматига югуришларига тўғри келади. Улар эса нақдлаштирилаётган пулдан ўз хизматлари учун 10 фоиздан кам бўлмаган ҳақ олиб қолишади. Маблағларни нақдлаштириш масаласи, шунингдек, тадбиркорлар олдида ҳам кўндаланг туради, улар “нақдлаштириш”нинг турли схемаларидан фойдаланишларига тўғри келади.\nUZ24 мамлакатда нақд пул етишмовчилигининг сабабларини айтиб беришини сўраб, мустақил молиячи экспертга мурожаат қилди.\nТалаб таклифни оширади\nДунёнинг нобозор ва энг ёпиқ иқтисодиётларида ҳам бозор қонун-қоидалари барибир ўз сўзини айтади. Бизнинг ҳолатда нақд пулга бўлган талаб таклифдан ортади, шунинг учун биз нақд пулнинг доимий етишмаслиги ва дефицитига гувоҳ бўлмоқдамиз. Қачонки дефицит бўлса, нақд пулнинг чайқов қиймати ҳосил бўлади ва бу халқона тил билан айтганда "фоиз" ҳосил бўлишига олиб келади ва истеъмолчилар ўзларига кўрсатиладиган хизмат учун ҳақ тўлашга мажбур бўлишади.\nНолинчи йилларнинг ўрталаридан бошлаб Ўзбекистоннинг пул-кредит ҳокимияти инфляцияни ушлаб туриш мақсадида пул массасининг муомалага чиқарилишини бюрократик усулларда қисқартиришга ҳаракат қилиб келмоқда. Ёпиқ иқтисодиёт шароитида, масалан, Шимолий Кореяда айланмада нақд пулнинг кўпайиши чиндан ҳам инфляцияни ҳаракатга келтирувчи омил ҳисобланади. Бироқ бозор муносабатлари ёки унга босқичма-босқич ўтиш шароитларида бу инфляцияга доир муаммоларнинг пайдо бўлишига сабаб бўлувчи асосий омил ҳисобланмайди. Мустақил экспертлар Ўзбекистонда 2000 йиллардан бошлаб инфляциянинг бош сабаби — монополиялар тарифларининг ошиши ёки харажатларнинг ортиши каби номонетар омиллар, деган ягона фикрдалар. Монетар омиллар ҳам, албатта, инфляцияга таъсир кўрсатади, бироқ имтиёзли кредитлаш ва паст нобозор фоиз ставкалари (амалда — манфий ставкалар) муомаладаги нақд пуллардан кўра каттароқ инфляцион босим юзага келтиради. Нақд пуллар ҳажмини сунъий камайтириш сиёсатидан воз кечиш ва келгусида уни адекват даражагача ўстириш — бугунги иқтисодий вазиятда Марказий банк янги раҳбарияти учун кун тартибининг ўта критик масаласи ҳисобланади.\nЯширин иқтисодиёт — Ўзбекистон иқтисодий тарихининг энг зиддиятли жиҳатларидан бири ҳисобланади. У бизда ҳануз чуқур таҳлил қилинмаган ёки унинг устида илмий изланишлар олиб борилмаган. Турли баҳолашларга кўра, яширин иқтисодиётнинг даражаси мамлакат ялпи ички маҳсулотнинг 30 фоизидан 50 фоизига қадар ҳажмга тенг. Бундай иқтисодиёт ҳар доим нақд пулга талабни яратади ва қоидага кўра, пуллар "яширинади" ва қайтмайди. Бундан ташқари, яширин иқтисодиёт шароитларида ўзаро ҳисоб-китоблар одатда "қора нақд пул" дейилувчи усулда амалга оширилади. Яширин иқтисодиётнинг ҳажми қанчалик катта бўлса, нақд пулга бўлган талаб ҳам шунчалик юқори бўлади. Натижада, расмий иқтисодиётда ҳам унинг етишмовчилиги бошланади.\nЭркин конвертациянинг йўқлиги\nКонвертацияга нисбатан жорий этилган чекловлар сабаб алоҳида импортчилар, айниқса, халқ истеъмоли молларини олиб кирувчилар, ўзларининг хорижий валютага бўлган талабини турли йўллар билан қониқтиришга мажбур бўлишади. Нақд валюта харид қилиш учун уларга "қора" бозорда нақд сўм керак бўлади, шу сабабли кўпинча кенг истеъмол моллари импортчиларининг товар муомаласи табиий шакли қуйидаги шартли формула бўйича юз беради: "қора бозор"да нақд долларни сотиб олиш — импорт маҳсулотларни нақд сўмга сотиш ва яна нақд доллар харид қилиш. Бундай формула нақд сўм айланмасига босим ўтказади унинг банкдан ташқаридаги айланмасини кенгайтиради ва нақд пул тақчиллигига сабаб бўлади.\nИқтисодиётнинг қурилиш, савдо ва умумий овқатланиш каби меҳнат сарфи катта бўлган соҳаларида ойлик маошлар кўп ҳолларда "конверт"да ёки "қўлдан" ҳеч қандай шартномаларсиз тўланади. Иш берувчи харажатларни қисқартириш учун ҳамма нарсаларда иқтисод қилишни истайди ва биринчи навбатда — ходимлар тўлайдиган солиқдан. Иш берувчи учун "конверт"да бериладиган маошларнинг устунлиги ўз-ўзидан равшан. У ижтимоий бадаллар, ягона ижтимоий тўлов, даромад солиғи, пенсия ва бошқа ажратмаларда иқтисод қилади. Масалан, иш берувчи ходимига "конверт"да 1 миллион сўм тўласа, у турли солиқларда 500 минг сўм иқтисод қилади. Шу сабабли уларга маблағларни 8-10 фоиз эвазига бошқа бир харажатлар қисми кўринишида нақдлаштирилиб, 25 фоиз ЯИТ, 23 фоизгача даромад солиғи, 8 фоиз пенсия жамғармасига ажратма, 1 фоиз индивидуал тўпланиб борувчи пенсия жамғармаси, 1 фоиз касаба уюшмасига бадал тўлаш ўрнига "қора" маошни тўлаш афзалроқ.\nИқтисодиётнинг долларлаштирилганлиги (миллий валютада жамғарма функциясининг йўқлиги)\nЮқори даражадаги инфляция ва чекланган конвертация туфайли айни пайтда миллий валюта жамғарма функциясини қисман бажармаяпти. Ўзбекистонда кўчмас мулк ёки авто олди-сотди битимлари кўпинча долларда амалга оширилади. Турли тадбирлар, масалан, тўй ўтказиш учун жамғармалар ҳам долларда йиғилади. Айрим ҳолларда эса доллар инвестиция киритиш вариантларидан бири бўлиб хизмат қилади. Жамғармани долларга ўтказиш фақат нақд сўм кўринишида амалга оширилади, ахир пластик карточкага доллар харид қилиб бўлмайди-да.\nБозорга оид бўлмаган хизматлар\nЎзбекистонда картадан нақд пул ечиш унификацияланган тарифлар туфайли барча банкларда текин хизмат саналади. Шу сабабли бирорта банк ўз ихтиёри билан нақд пул бермайди. Пул борасида текин хизмат ҳам бўладими ахир? Хориждаги исталган банкда картадан нақд пул ечиш — пуллик хизмат ҳисобланади ва банклар фойда олиш учун уни жон деб барча мижозларига тақдим этади. Инкассация қиймати бизнинг банкларимизга камида 3 фоизга тушади. Буларнинг барисида ҳали кассирларга, пулни ўраш каби касса чиқим материаллари ва қўриқчиларга тўланадиган харажатлар ҳисобга олинмаган. Вилоятларда инкассация хизмати янада қимматроққа тушади (абсолют монополия эканлиги туфайли инкассация хизматининг ҳаддан зиёд қимматлиги — яна битта муаммо аслида). Қайси банк шундай шароитларда ўзининг зарарига нақд пулни текинга беради? Яъни банклар картадаги пулнинг нақдлаштирмаётганига сабаб — бу хизматнинг зиёнли эканлигидадир. Банкларга картадан нақд пул ечиб олишга комиссияларни эркин ва чекловларсиз жорий этиш имкониятини қайтариш зарур.\nАлександр Давлетов, молиячи–эксперт\nМуаллиф фикри таҳририятникидан фарқ қилиши мумкин\nБир неча банклар банкоматлардан нақд пул ечиб олиш чегарасини 10 миллион сўмгача оширди\nАндижонда ўзгаларнинг пластик карталаридаги 1 млрд сўм маблағни ўзлаштирган эр-хотинга қамоқ жазоси тайинланди\nUzСard кобейджинг карталари лойиҳаси бўйича изоҳ берди\nVisa Ўзбекистонда кобейджинг карталари жорий қилиниши ҳақидаги хабарларни рад этди\n04 июл 2017, 12:45\nКонунларимизда валюта айрибошлаш тугрисида алохида боблар бор. Шоу жумладан "кора бозор"тугрисида хам.\nНима учун такиб эти ва жазолашформаси шоу"соха" учун\nФалаж холатда тутиб турилади.\nЁ конунни узгартириб куйиш керак ёки конун кучи сезилиши керак.\nДавлат молиявий тизимини\nхусусий тарзда устига устак хеч кандай солик туловларсиз четдан бошкарилишига йул куйиб берилишлиги албатта инфиляция\nдаражасини ошиб боришлигига.\nДавлат ичида давлат шаклланишига олиб келади.\nСудларда, прокуратура ва ички ишларда конунга нисбатан буйсунмаганлик ёки итоат этмаганлиги эьлон килиниб айбланаётган оддий фукаро\nконун факат мен учунми деб уйламайди деб ким кафолат бера олади.\nАмалдорларимиз нахотки кундалик хаёт тарзларини шоу даражада халкдан йирок, хаётдан бехабар ва узок тарзда яшаётган булишса.\nХозирги дамларда Президентимизга канчалик огир ва\nмашаккатли эканини оддий халк теран англаб турибди.\nолдиндан узр сурайману яна битта масала бор мисол учун мани уртогим нос чекади нос олгани борсак утган хафта 2000 сумга олган носини бу хафта бозорда 3000 сум дейишди сабаб десак "доллар" кутарилди дейилди. баъзан уйлаб коламан шу 10000 сумликни чикариб пул инфилацияси янаям ошиб кетди мана масалан гушт 24000 сум эди 10000 сум чикиб 28000 сум булди худога шукр олиб еймиз биз.........лекин бизни бир танишимиз бор иложи борича унга гамхурлик киламиз тугри узи яшайди узи харакат килсин дейишингиз мумкин лекин у одамни 3 нафар фарзанди бор 1 кило гушт олиш учун 5 жуфт пойфзални жорий таъмирлаши керак узр у одам косиб бирок икки оёги ногирон шундай булса хам бировдан садака сурамай уз халол мехнати билан рузгор камчиликларини бартараф киляпти илтимос бир шу масалалар хакида уйлаб куринглар пули купларга мазза муаммо йук биз учун...... авваламбор худога шукр ойлигимиз тирикчиликка етади.лекин фарзандлар укиши учун................\nжонга тегди шу доллор ошиши бутун хаетимиз шунга боглик болиб колган, банкда доллорни сотиш бемалол болса кора бозор йук булармиди, биз оддий халк кийналяпмиз маошим 430,000 сум ,,,,, икки уч йил олдин ойлигим 100доллорга тенг эди, хозир эса ойлигим 50 доллорга тенг келмокда кандай яшаш мумкин бу пулга.................